Wala Shihilɛ He Sane: Mishi Nibii Yɛ Misɛɛ Koni Manyɛ Manyiɛ Yesu Sɛɛ | Felix Fajardo\nKANEMƆ YƐ Afrikaans Albania Alur Amharic Amis Arabic Armenia Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Blɔfo Boulou Bulgaria Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chol Chuvash Cibemba Cinyanja Croatia Czech Dangme Denmark Digor Douala Dutch Edo Efik Estonia Ewe Fiji Finland Fon French Ga Garifuna Georgia Germany Guarani Gujarat Gun Haitian Creole Hausa Hebri Hela Herero Hiligaynon Hindi Hiri Motu Hungary Ibanag Iceland Igbo Iloko Indonesia Isoko Italia Japan Jula Kabiye Kannada Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korea Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvia Lingala Lithuania Luganda Lunda Luo Luvale Macedonia Malagasy Malay Malayalam Mam Mambwe-Lungu Marathi Marshallese Maya Mazatec (Huautla) Mbunda Mingrelian Mixe (North Central) Mongolia Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngabere Nigerian Pidgin Norway Nzema Okpe Oromo Ossetia Otetela Pangasinan Papiamento (Curaçao) Persia Pidgin (Cameroon) Pohnpei Poland Portugal Punjabi Quechua (Ancash) Quechua (Bolivia) Romania Russia Samoa Sango Sepedi Serbia (Roma) Serbian (Cyrillic) Sesotho (Lesotho) Sesotho (South Africa) Setswana Shona Sidama Silozi Sinhala Slovak Slovenia Solomon Islands Pidgin Spania Sranantongo Swahili Swahili (Congo) Swati Sweden Tagalog Tajiki Tamil Tatar Telugu Tetun Dili Thailand Tigrinya Tiv Tlapanec Tojolabal Tok Pisin Tonga Totonac Tshiluba Tsonga Turkey Turkmen Tuvalu Twi Tzeltal Tzotzil Ukrain Urhobo Uzbek Venda Vietnam Waray-Waray Wolaita Xhosa Yoruba Zande Zapotec (Isthmus) Zulu\nMishi Nibii Yɛ Misɛɛ Koni Manyɛ Manyiɛ Nuŋtsɔ Lɛ Sɛɛ\nMɔ ni gba ji Felix Fajardo\nBe ko lɛ, mipapa kɛɛ mi akɛ: “Kɛ́ otee shiɛmɔ lɛ, kaaba shĩa dɔŋŋ. Kɛ́ oba shĩa lɛ, makumɔ onaji.” Nakai gbi lɛ, mikpɛ miyiŋ akɛ mashi shĩa, ni no ji klɛŋklɛŋ be ni mikɛ nɔ ko shã afɔle koni manyɛ manyiɛ Nuŋtsɔ lɛ sɛɛ. Be ni sane nɛɛ ba lɛ, miye afii 16 pɛ.\nTE FEE tɛŋŋ ni miyaje shihilɛ ni wa nɛɛ mli? Hã magba bo. Afɔ mi yɛ July 29, 1929, yɛ akrowa ko ni yɔɔ Bulacan kpokpaa lɛ nɔ yɛ maŋ ni atsɛɔ lɛ Philippines lɛ mli, ni jɛmɛ nɔŋŋ mida yɛ. Ohiafoi ji wɔ, ni nibii fioo komɛi pɛ wɔyɔɔ. Be ni miji oblanyo fioo lɛ, Japan asraafoi lɛ tutua Philippines maŋ lɛ ni abɔi tawuu. Shi akɛni wɔkrowa lɛ etse ehe banee hewɔ lɛ, ta lɛ esaaa wɔhe tɛ̃ɛ. No mli lɛ, wɔbɛ redio, loo TV, ni wɔnáaa adafitswaa woji hu wɔkane, no hewɔ lɛ, mɛi anaa wɔnu ta lɛ he saji yɛ.\nMifɔlɔi fɔ bii kpaanyɔ, ni miji mɔ ni ji enyɔ nɔ. Be ni miye afii kpaanyɔ lɛ, minii kɛ minaa hã mibahi amɛŋɔɔ. Eyɛ mli akɛ Katolikbii ji wɔ moŋ, shi minii kɛ mɛi ni jeee Katolikbii gbaa Nyɔŋmɔjamɔ he sane, ni kɛ́ enanemɛi hã lɛ woji ni jamɔi krokomɛi fee lɛ, eheɔ. Mikaiɔ akɛ ekɛ Biblia lɛ kɛ asafo lɛ woji komɛi ni kpaa amale jamɔ he mama ni atsɔɔ shishi kɛtee Tagalog mli lɛ tsɔɔ mi. Minya Biblia lɛ kanemɔ he waa, titri lɛ Sanekpakpai ejwɛ lɛ. Enɛ hã mishwe waa akɛ manyiɛ Yesu nɔkwɛmɔnɔ lɛ sɛɛ.—Yoh. 10:27.\nMIKASE BƆ NI ANYIƐƆ NUŊTSƆ LƐ SƐƐ\nJapan asraafoi lɛ shi Philippines yɛ afi 1945. Be nɛɛ mli nɔŋŋ ni mifɔlɔi kɛɛ mi akɛ miku misɛɛ kɛba shĩa. Minii kɛɛ mi akɛ miya. No hewɔ lɛ, mitee.\nNo sɛɛ etsɛɛɛ yɛ December 1945 lɛ, Yehowa Odasefoi komɛi jɛ Angat amɛbashiɛ yɛ wɔkrowa lɛ. Nyɛmi ko ni hiɛ efã ba wɔshĩa lɛ ni egbala nɔ ni Biblia lɛ kɛɔ yɛ “naagbee gbii lɛ” ahe lɛ mli etsɔɔ wɔ. (2 Tim. 3:1-5) Efɔ̃ wɔ nine ni wɔba Biblia mli nikasemɔ ko ni abaafee yɛ akrowa ko ni bɛŋkɛ wɔ lɛ shishi. Mifɔlɔi eyaaa, shi mi lɛ mitee. Mɛi aaafee 20 ba, ni amɛteŋ mɛi komɛi bi saji yɛ Biblia lɛ he.\nAkɛni minuuu sane ni agbaa lɛ shishi jogbaŋŋ hewɔ lɛ, mikpɛ miyiŋ akɛ mashi. Shi nakai beiaŋ nɔŋŋ ni abɔi Maŋtsɛyeli lala ko lamɔ. Lala lɛ ŋɔɔ minaa waa, no hewɔ lɛ, mináaa maya dɔŋŋ. Be ni alá agbe naa ni asɔle lɛ, afɔ̃ mɛi fɛɛ ni ba nikasemɔ lɛ nine akɛ amɛba kpee ko ni abaafee yɛ Angat enɔ Hɔgbaa lɛ.\nAfee kpee nɛɛ yɛ Cruz weku lɛ shĩa lɛ mli, ni mi kɛ mɛi krokomɛi nyiɛ aaafee kilomitai kpaanyɔ (mailii enumɔ) dani wɔshɛ jɛmɛ. Mɛi aaafee 50 ba kpee lɛ, ni gbekɛbii bibii ni yɔɔ mli lɛ po nyɛ amɛhã Biblia mli sanebimɔi ni mli wala ahetoo. Minaa kpɛ mihe waa. Mitee kpee lɛ shii abɔ, kɛkɛ ni gbi ko lɛ, nyɛmi nuu nuumo gbɛgbalɔ ko ni atsɛɔ lɛ Damian Santos lɛ fɔ̃ mi nine ni mibaye jenamɔ lɛ yɛ eshĩa lɛ. Nakai gbɛkɛ lɛ, wɔgba Biblia lɛ mli sane ŋmɛlɛtswai babaoo.\nNo beiaŋ lɛ, kɛ́ mɛi kase Biblia mli tsɔɔmɔi ni esa akɛ Kristofoi fɛɛ ale lɛ nɔŋŋ lɛ, anyɛɔ abaptisiɔ amɛ. No hewɔ lɛ, be ni mibɔi kpeei lɛ yaa lɛ, eyeee be ko kwraa ni nyɛmimɛi lɛ bi mi kɛ mɛi krokomɛi akɛ, “Ani nyɛmiisumɔ ni abaptisi nyɛ lo?” Mihã hetoo akɛ, “Hɛɛ, miisumɔ.” Mikpɛ miyiŋ akɛ ‘masɔmɔ Nuŋtsɔ lɛ, ni ji Kristo lɛ akɛ enyɔŋ.’ (Kol. 3:24) Yɛ February 15, 1946 lɛ, akɛ wɔ tee faa ko ni yɔɔ jɛmɛ niiaŋ lɛ naa, ni abaptisi wɔyi enyɔ yɛ faa lɛ mli.\nMiyɔse akɛ, esa akɛ Kristofoi fɛɛ ni abaptisi amɛ lɛ ashiɛ daa, tamɔ bɔ ni Yesu fee lɛ. Shi mipapa sumɔɔɔ ni mifeɔ nakai, ejaakɛ esusuɔ akɛ midako, ni baptisimɔ ni abaptisi mi lɛ kɛkɛ efeee mi shiɛlɔ. Migbala mli mitsɔɔ lɛ akɛ Nyɔŋmɔ miisumɔ ni wɔshiɛ Nyɔŋmɔ Maŋtsɛyeli lɛ he sane kpakpa lɛ. (Mat. 24:14) Mihã ele hu akɛ, miwo Nyɔŋmɔ shi, ni esa akɛ maye mishiwoo lɛ nɔ. Enɛ ji nɔ ni wo mipapa mli la ni ewie wiemɔi ni mitsĩ tã yɛ sane nɛɛ shishijee lɛ. Etswa efai shi akɛ, ebaahã makpa shiɛmɔ. No ji klɛŋklɛŋ be ni ehe bahia ni mikɛ nibii ashã afɔle koni manyɛ masɔmɔ Yehowa.\nCruz weku lɛ hã mibahi amɛŋɔɔ yɛ Angat. Amɛwo mi kɛ amɛbiyoo fioo ni atsɛɔ lɛ Nora lɛ hewalɛ ni wɔkɛ wɔhe awo gbɛgbamɔ nitsumɔ lɛ mli. Wɔyi enyɔ lɛ fɛɛ je gbɛgbamɔ nitsumɔ lɛ shishi yɛ November 1, 1947. Nora tsu gbɛgbamɔ nitsumɔ lɛ yɛ maŋ kroko nɔ, shi mi lɛ, mitsu yɛ Angat.\nMIKƐ NƆ KROKO SHÃ AFƆLE\nBe ni mitsu gbɛgbamɔ nitsumɔ lɛ afii enyɔ lɛ, nyɛmi nuu ko ni sɔmɔɔ yɛ nitsumɔhe nine lɛ, ni atsɛɔ lɛ Earl Stewart lɛ bahã wiemɔ yɛ henaabuamɔhe ni yɔɔ Angat lɛ. Mɛi 500 kɛ sɛɛ babo ewiemɔ lɛ toi. Ehã wiemɔ lɛ yɛ Blɔfo mli, ni no sɛɛ lɛ, miwie ewiemɔ lɛ mli otii lɛ ahe yɛ Tagalog mli. Eyɛ mli akɛ mitee skul afii kpawo pɛ moŋ, shi wɔtsɔɔlɔi lɛ fɔɔ Blɔfo wiemɔ, ni no hã minyɛ mitsɔɔ ewiemɔ lɛ kɛ wiemɔi krokomɛi ni ahã yɛ Blɔfo mli lɛ ashishi. Nɔ kroko ni ye ebua mi ji akɛ, yɛ nakai beiaŋ lɛ, Biblia kasemɔ woji fioo komɛi pɛ wɔyɔɔ yɛ Tagalog mli, ni no hewɔ lɛ, asafo lɛ woji pii yɛ ni mikase yɛ Blɔfo mli.\nGbi ni Nyɛminuu Stewart bahã wiemɔ lɛ, ehã wɔsafo lɛ le akɛ, maŋsɛɛ sɔɔlɔi lɛ baashi kɛya afi 1950 Teokrase Shweremɔ Kpee ni abaafee yɛ New York, yɛ U.S.A. lɛ, ni no hewɔ lɛ, nitsumɔhe nine lɛ miisumɔ ni gbɛgbalɔi enyɔ loo nɔ abaye abua yɛ Betel. Mifata nyɛmimɛi ni afɔ̃ amɛnine lɛ ahe. Angat ebatsɔ mishĩa, shi shi kome ekoŋŋ lɛ, ehe bahia ni mikɛ no hu ashã afɔle koni miyaye mibua yɛ Betel.\nMibɔi nitsumɔ yɛ Betel yɛ June 19, 1950. He ni akɛfee Betel lɛ ji shĩa agbo ko ni etsɛ waa, ni tsei wuji yɛ ehewɔ fɛɛ. Shikpɔŋ ni ama tsũ lɛ yɛ nɔ lɛ dalɛ feɔ eka enyɔ kɛ fã (loo hɛkta kome). No mli lɛ, nyɛmimɛi hii oshijafoi aaafee 12 ni tsuɔ nii yɛ jɛmɛ. Leebi mra lɛ, miyeɔ mibuaa yɛ kpata lɛ shi. Kɛkɛ lɛ, kɛjɛ aaafee ŋmɛlɛ nɛɛhu kɛyaa lɛ, miyatoɔ atadei anɔ yɛ he ni afɔɔ nii ahe yɛ lɛ. Nitsumɔi nɛɛ nɔŋŋ mitsuɔ shwane. Be ni maŋsɛɛ sɔɔlɔi lɛ jɛ majimaji ateŋ kpee lɛ amɛba po lɛ, mitee nɔ misɔmɔ yɛ Betel. Mikɛ magazin wo wolo kotokui amli koni akɛmaje, mitsu woji ni ashɛ ahe nii, ni mihere gbɔi hu; mitsu nɔ fɛɛ nɔ ni akɛhã mi akɛ mitsu lɛ.\nMISHI PHILIPPINES KƐTEE GILEAD SKUL\nYɛ afi 1952 lɛ, afɔ̃ mi kɛ nyɛmimɛi ekpaa krokomɛi ni jɛ Philippines lɛ nine koni wɔba Gilead Skul lɛ, ni wɔklas lɛ ji klas ni ji 20 nɔ. Mimii shɛ mihe waa diɛŋtsɛ. Be ni wɔtee United States lɛ, wɔna nibii pii ni wɔnako dã, ni wɔkɛ shihilɛi ni yɔɔ srɔto kwraa yɛ nɔ ni wɔle lɛ ahe lɛ kpe. Esoro jɛmɛ shihilɛ kwraa yɛ wɔkrowa bibioo lɛ mli shihilɛ lɛ he.\nMi kɛ mi-Gilead klasbii lɛ ekomɛi\nAkɛ nɔkwɛmɔnɔ lɛ, ehe bahia ni wɔkase bɔ ni akɛ nibii komɛi tsuɔ nii ahãa, ejaakɛ wɔkɛ nibii nɛɛ tsuko nii dã. Agbɛnɛ hu, fɛi yeɔ yɛ jɛmɛ waa, shi jeee nakai eji yɛ he ni wɔjɛ lɛ. Gbi ko leebi be ni mite shi lɛ, mina akɛ nɔ fɛɛ nɔ eyɛ futaa. No ji klɛŋklɛŋ be ni mina snoo. Efee mi fɛo pam, shi etsɛɛɛ nɔŋŋ ni fɛi bɔi mi yeli waa!\nMiná tsɔsemɔ ni akɛhã wɔ yɛ Gilead lɛ he miishɛɛ aahu akɛ, tsakemɔi ni mifee lɛ gbaaa minaa kwraa. Wɔtsɔɔlɔi lɛ tsɔɔ wɔ nii jogbaŋŋ ni amɛtsɔɔ wɔ bɔ ni akaseɔ nii kɛ bɔ ni ataoɔ nii amli. Tsɔsemɔ ni miná yɛ Gilead lɛ hã wekukpaa ni yɔɔ mi kɛ Yehowa teŋ lɛ mli bawa.\nBe ni migbe Gilead Skul lɛ naa lɛ, ahã mikɛ be kukuoo sɔmɔ akɛ gbɛgbalɔ krɛdɛɛ yɛ Bronx, yɛ New York City. Enɛ hewɔ lɛ, minyɛ mitee Jeŋ Hee Asafo Kpee ni afee yɛ Bronx yɛ July 1953 lɛ. Be ni agbe kpee lɛ naa lɛ, ahã miku misɛɛ kɛtee Philippines koni miyasɔmɔ yɛ jɛmɛ.\nMISHI MAŊTIASE LƐ MLI\nNyɛmimɛi ni yɔɔ nitsumɔhe nine lɛ kɛɛ mi akɛ, “Agbɛnɛ, obaayatsu kpokpaa nɔkwɛmɔ nitsumɔ lɛ.” Enɛ hã miná hegbɛ kroko ni mikɛbaakase Yesu, ejaakɛ lɛ hu efã gbɛ kɛtee maji kɛ akrowai ni yɔɔ shɔŋŋshɔŋŋ ni eyaye ebua Yehowa webii lɛ. (1 Pet. 2:21) Kpokpaa ni misɔmɔ lɛ yɛ Luzon, ni ji Philippines ŋshɔkpɔi lɛ ateŋ nɔ ni da fe fɛɛ lɛ. Kpokpaa ni misɔmɔ lɛ da waa. Philippines kpokpai ni ji Bulacan, Nueva Ecija, Tarlac, kɛ Zambales lɛ fɛɛ yɛ mli. Mitsɔɔ Sierra Madre Gɔji ni nɔ yɔɔ dokoidokoi lɛ anɔ dani minyɛɔ miyaa maji komɛi ni esa akɛ mayasara lɛ anɔ. Tsɔji holeee mɛi kɛyaaa hei nɛɛ, no hewɔ lɛ, mibiɔ mɛi ni hiɛ tsɔji wuji ni holeɔ tsei lɛ koni amɛhã mata tsei lɛ anɔ. Bei pii lɛ, amɛŋmɛɔ mi gbɛ ni mifeɔ nakai, shi tsei lɛ anɔ tamɔ kɛ gbɛfãa wa waa.\nAsafoi ni yɔɔ mikpokpaa lɛ nɔ lɛ ateŋ babaoo yɛ ni atse etsɛko ni shiɛlɔi ni yɔɔ amɛmli lɛ ayi faaa. No hewɔ lɛ, kɛ́ miye mibua nyɛmimɛi lɛ koni amɛto kpeei kɛ shiɛmɔyaa he gbɛjianɔ jogbaŋŋ lɛ, amɛhiɛ sɔɔ waa.\nSɛɛ mli lɛ, ahã miyasɔmɔ kpokpaa kroko. Bicol kpokpaa muu lɛ fɛɛ ni feɔ kpokpaa nɛɛ. Kui ni yɔɔ hei ni etse amɛhe banee titri ni yɔɔ kpokpaa nɛɛ mli. Gbɛgbalɔi krɛdɛi kɛ kui nɛɛ miisɔmɔ ni amɛmiishiɛ yɛ hei ni Odasefoi eyashiɛko yɛ. Yɛ shĩa ko ni miyato lɛ mli lɛ, he ni ayaa niiasɛɛ yɛ lɛ ji bu ko ni atsa ni akɛ tsei enyɔ eŋmɛ nɔ. Be ko be ni mikɛ minaji mamɔ tsei lɛ anɔ lɛ, amɛgbee bu lɛ mli ni mi hu migbee mli. Ehe mi be saŋŋ dani minyɛ miju mihe ni mihe tse jogbaŋŋ. No sɛɛ dani miye mileebi niyenii.\nBe ni misɔmɔɔ yɛ nakai kpokpaa lɛ nɔ lɛ, mibɔi Nora he susumɔ. Ekɛ mi fɛɛ je gbɛgbamɔ nitsumɔ lɛ shishi yɛ be kome too lɛ nɔŋŋ mli. No mli lɛ, eesɔmɔ akɛ gbɛgbalɔ krɛdɛɛ yɛ Dumaguete City, ni miyasara lɛ. No sɛɛ lɛ, wɔŋmaa wɔhe lɛta, ni yɛ afi 1956 lɛ, wɔbote gbalashihilɛ mli. Klɛŋklɛŋ otsi yɛ wɔgbalashihilɛ mlibotemɔ lɛ sɛɛ lɛ, wɔyasɔmɔ asafo ko yɛ Rapu Rapu Ŋshɔkpɔ lɛ nɔ. Be ni wɔsɔmɔɔ yɛ jɛmɛ lɛ, wɔkwɔlɔ gɔji, ni wɔnyiɛ waa, shi wɔná miishɛɛ akɛ wɔfee ekome ni wɔmiiye wɔmiibua nyɛmimɛi ni yɔɔ hei ni etse amɛhe banee lɛ.\nAFƆ̃ MI NINE NI MIBASƆMƆ YƐ BETEL EKOŊŊ\nBe ni wɔkɛ aaafee afii ejwɛ esɔmɔ yɛ kpokpaa nɔkwɛmɔ nitsumɔ lɛ mli lɛ, afɔ̃ wɔ nine ni wɔbasɔmɔ yɛ Betel. Wɔbɔi nitsumɔ yɛ jɛmɛ yɛ January 1960. Mikɛ afii babaoo esɔmɔ yɛ Betel, ni no ehã mikɛ nyɛmimɛi ni hiɛ sɔ̃i ni tsii yɛ Yehowa asafo lɛ mli lɛ efee ekome kɛsɔmɔ, ni mikase nii babaoo kɛjɛ amɛŋɔɔ. Nora hu etsu nitsumɔi srɔtoi pii yɛ Betel.\nMiihã wiemɔ yɛ kpee wulu ko shishi, ni mɔ ko miitsɔɔ shishi kɛmiiya Cebuano mli\nMina bɔ ni Yehowa sɔɔmɔ lɛ eshwere waa yɛ Philippines, ni enɛ ji jɔɔmɔ. Be ni miba Betel klɛŋklɛŋ kwraa akɛ oblanyo oshijafo lɛ, no mli lɛ shiɛlɔi aaafee 10,000 ni yɔɔ Philippines fɛɛ. Amrɔ nɛɛ, shiɛlɔi fe 200,000 ni yɔɔ Philippines, ni amɛteŋ mɛi ohai abɔ miisɔmɔ yɛ Betel kɛmiiye amɛmiibua shiɛmɔ nitsumɔ lɛ.\nBe ni be shwieɔ mli lɛ, ehe bahia ni agbele Betel shĩa lɛ mli. No hewɔ lɛ, Gbɛtsɔɔmɔ Kuu lɛ kɛɛ wɔ akɛ wɔtao shikpɔŋ koni ama Betel shĩa ni da yɛ nɔ. Mi kɛ nyɛmi nuu ni kwɛɔ woji akalamɔ nɔ lɛ tee shĩai ni yɔɔ Betel niiaŋ lɛ amli koni wɔyabi mɛi kɛji amɛbaasumɔ ni amɛhɔ̃ɔ amɛshikpɔji lɛ. Chinabii fa yɛ jɛmɛ waa, ni amɛteŋ mɔ ko mɔ ko sumɔɔɔ ni ehɔ̃ɔ eshikpɔŋ lɛ. Amɛteŋ mɔ ko po kɛɛ wɔ akɛ: “Wɔ Chinabii lɛ, wɔhɔ̃ɔɔ nibii; moŋ lɛ, wɔheɔ nibii.”\nMiitsɔɔ wiemɔ shishi miihã Nyɛminuu Albert Schroeder\nShi gbi ko lɛ, nɔ ko ni wɔkpaaa gbɛ ba. Shikpɔŋtsɛmɛi lɛ ateŋ mɔ ko miifã kɛmiiya United States, no hewɔ lɛ, ebi wɔ kɛji wɔbaasumɔ ni wɔhe eshikpɔŋ lɛ. Kɛkɛ ni shikpɔŋtsɛ kroko hu kpɛ eyiŋ akɛ ebaahɔ̃ɔ eshikpɔŋ lɛ, ni ekɛɛ shikpɔŋtsɛmɛi krokomɛi ni bɛŋkɛ lɛ lɛ akɛ amɛ hu amɛhɔ̃ɔ amɛnɔ lɛ. Wɔnyɛ wɔhe mɔ ni kɛɛ “Wɔ Chinabii lɛ, wɔhɔ̃ɔɔ nibii” lɛ po shikpɔŋ lɛ wɔfata he. Yɛ be kukuoo mli lɛ, nitsumɔhe nine lɛ shikpɔŋ lɛ dalɛ lɛ ku ebɔ he toi etɛ kɛ sɛɛ. Enɛ hã wɔnaa kpɛ wɔhe waa, ni miheɔ miyeɔ akɛ Yehowa Nyɔŋmɔ ni hã eba lɛ nakai.\nYɛ afi 1950 lɛ, no mli lɛ miji mɔ ni edako kwraa yɛ Betel weku lɛ mli. Amrɔ nɛɛ, mi kɛ miŋa ji mɛi ni edara fe fɛɛ yɛ weku lɛ mli. Mishwako mihe akɛ minyiɛ Yesu sɛɛ ekɔɔɔ he eko he ni efãa mi ni miya. Eyɛ mli akɛ mifɔlɔi shwie mi kɛje shĩa moŋ, shi Yehowa ehã mibatsɔ ewebii lɛ aweku agbo lɛ mli nyo. Miheɔ miyeɔ waa akɛ, Yehowa hãa wɔ wɔhiamɔ nii fɛɛ, ekɔɔɔ he eko nitsumɔ ni ekɛbaawo wɔdɛŋ. Mi kɛ Nora fɛɛ daa Yehowa shi waa akɛ eduroɔ wɔ nibii kpakpai, ni wɔmiiwo mɛi krokomɛi fɛɛ hewalɛ ni amɛ hu amɛka Yehowa amɛkwɛ.—Mal. 3:10.\nBe ko lɛ, Yesu fɔ̃ toohelɔ ko ni atsɛɔ lɛ Mateo Levi lɛ nine akɛ: “Baatsɔ misɛɛnyiɛlɔ.” Te Mateo here ninefɔɔ nɛɛ nɔ tɛŋŋ? Ŋmalɛ lɛ kɛɛ: “Eshi nɔ fɛɛ nɔ yɛ esɛɛ, ni ete shi ebɔi esɛɛnyiɛmɔ.” (Luka 5:27, 28) Mi hu mishi nibii komɛi yɛ misɛɛ ni miinyiɛ Yesu sɛɛ. Miiwo mɛi krokomɛi hewalɛ ni amɛ hu amɛfee nakai koni amɛná jɔɔmɔi babaoo.\nEŋɔɔ minaa akɛ mikã he miiye miibua koni shiɛmɔ nitsumɔ lɛ ashwere yɛ Philippines\nMiná Hegbɛ Mikɛ Mɛi Ni Edara Yɛ Mumɔŋ Etsu Nii


1 Korintobii 11 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ (1984)\n1 Korintobii 11:1-34\nNyɛkasea mi” (1)\nYitsoyeli kɛ yinɔhaa (2-16)\n11 Nyɛkasea mi, tamɔ bɔ ni mi hu mikaseɔ Kristo lɛ. 2 Miijie nyɛyi ejaakɛ nyɛkaiɔ mi yɛ nibii fɛɛ mli, ni nyɛhiɛ kusumii* ni mikɛhã nyɛ lɛ mli bɔ pɛ ni mikɛhã nyɛ lɛ. 3 Shi miisumɔ ni nyɛle akɛ nuu fɛɛ nuu yitso ji Kristo lɛ; ni yoo fɛɛ yoo hu yitso ji nuu; ni Kristo lɛ hu yitso ji Nyɔŋmɔ. 4 Nuu fɛɛ nuu ni sɔleɔ aloo egbaa ni ekɛ nɔ ko haa eyitso nɔ lɛ, eewo eyitso lɛ hiɛgbele; 5 shi yoo fɛɛ yoo ni sɔleɔ aloo egbaa ni nɔ ko ehaaa eyitso nɔ lɛ, eewo eyitso lɛ hiɛgbele, ejaakɛ etamɔ yoo ni eshɛ eyi nɔŋŋ pɛ. 6 Ejaakɛ kɛ́ yoo ehaaa eyi nɔ lɛ, esa akɛ eku eyi; shi kɛ́ eji hiɛgbele hã yoo akɛ eeeku eyi aloo eeeshɛ eyi lɛ, esa akɛ eha eyi nɔ. 7 Ejaakɛ esaaa akɛ nuu haa eyitso nɔ, ejaakɛ eji Nyɔŋmɔ henɔ kɛ anunyam, shi yoo lɛ, nuu anunyam ji lɛ. 8 Ejaakɛ nuu jɛɛɛ yoo mli, shi yoo moŋ jɛ nuu mli. 9 Ni asaŋ, abɔɔɔ nuu yɛ yoo hewɔ, shi abɔ yoo moŋ yɛ nuu hewɔ. 10 No hewɔ ni esa akɛ yoo aná hegbɛ he okadi ko yɛ eyitso nɔ yɛ ŋwɛibɔfoi lɛ ahewɔ lɛ. 11 Kɛfata he lɛ, yɛ Nuŋtsɔ lɛ mli lɛ, yoo nyɛŋ atse ehe yɛ nuu he, ni nuu hu nyɛŋ atse ehe yɛ yoo he. 12 Ejaakɛ tamɔ bɔ ni yoo jɛ nuu mli lɛ, nakai nɔŋŋ nuu hu tsɔ yoo nɔ kɛba; shi nibii fɛɛ jɛ Nyɔŋmɔ mli. 13 Nyɛ diɛŋtsɛ nyɛkojoa nyɛhãa nyɛhe: Ani eja gbɛ akɛ yoo aaasɔle ehã Nyɔŋmɔ ni ehaaa eyi nɔ? 14 Ani adebɔɔ diɛŋtsɛ etsɔɔɔ nyɛ akɛ, kɛji nuu hã eyitsɔi tsa kakadaŋŋ lɛ, eji hiɛshishwiemɔ kɛhã lɛ, 15 shi kɛ́ yoo yɛ yitsɔi kakadaŋŋ lɛ eji anunyam hã lɛ? Ejaakɛ yɛ nɔ najiaŋ ni aaahã lɛ hehaanɔ lɛ, ahã lɛ eyitsɔi moŋ. 16 Shi kɛ́ mɔ ko miisumɔ ni eje enɛ he ŋwane yɛ kusum kroko hewɔ po lɛ, wɔ lɛ wɔbɛ ekroko, ni Nyɔŋmɔ asafoi lɛ hu nakai nɔŋŋ. 17 Shi be ni mikɛ gbɛtsɔɔmɔi nɛɛ hãa nyɛ lɛ, mijieee nyɛyi, ejaakɛ kɛ́ nyɛkpe lɛ nɔ ko kpakpa jɛɛɛ mli kɛbaaa, shi moŋ efɔŋ. 18 Klɛŋklɛŋ kwraa lɛ, minu akɛ, kɛ́ nyɛbua nyɛhe naa akɛ asafo lɛ, mligbalamɔi yɛ nyɛteŋ; ni miheɔ miyeɔ yɛ gbɛ ko nɔ. 19 Ejaakɛ bɔ fɛɛ bɔ ni fee lɛ jamɔ kui hu baate shi yɛ nyɛteŋ, koni mɛi ni akpɛlɛ amɛnɔ lɛ hu aje kpo faŋŋ yɛ nyɛteŋ. 20 Kɛ́ nyɛbua nyɛhe naa yɛ he kome lɛ, jeee kɛhã Nuŋtsɔ lɛ Gbɛkɛ Niyeli lɛ. 21 Ejaakɛ kɛ́ shɛ be ni abaaye lɛ, mɔ fɛɛ mɔ tsɔɔ hiɛ eyeɔ lɛ diɛŋtsɛ egbɛkɛ niyenii, ni no hewɔ lɛ be ni hɔmɔ miiye mɔ ko lɛ, mɔ kroko hu etɔ dãa. 22 Ani nyɛbɛ shĩai ni nyɛyeɔ nii ni nyɛnuɔ nii yɛ jɛmɛ? Aloo nyɛgbeɔ Nyɔŋmɔ asafo lɛ he guɔ ni nyɛkɛwoɔ mɛi ni bɛ nɔ ko lɛ hiɛgbele? Mɛni makɛɛ nyɛ? Ani mijie nyɛyi? Mijieee nyɛyi yɛ enɛ mli. 23 Ejaakɛ nɔ ni miná kɛjɛ Nuŋtsɔ lɛ dɛŋ ni mi hu miŋɔhã nyɛ lɛ ji akɛ, nakai nyɔɔŋ lɛ mli nɔŋŋ ni abaajie Nuŋtsɔ Yesu ahã lɛ, ekɔ aboloo,* 24 ni be ni eda shi lɛ, ekumɔ mli ni ekɛɛ: “Enɛ damɔ shi kɛhã* migbɔmɔtso ni abaaŋɔ ahã yɛ nyɛ hewɔ lɛ. Nyɛyaa nɔ nyɛfea enɛ kɛkaia mi.” 25 Nakai nɔŋŋ efee yɛ kpulu lɛ hu he be ni amɛye gbɛkɛ niyenii lɛ amɛtã lɛ, ni ekɛɛ: “Kpulu nɛɛ damɔ shi kɛhã kpaŋmɔ hee lɛ ni damɔ milá lɛ nɔ lɛ. Be fɛɛ be ni nyɛbaanu lɛ, nyɛfea enɛ kɛkaia mi.” 26 Ejaakɛ be fɛɛ be ni nyɛbaaye aboloo nɛɛ ni nyɛbaanu kpulu nɛɛ, belɛ nyɛmiijaje Nuŋtsɔ lɛ gbele lɛ nyɛmiitsɔɔ kɛyashi ebaaba. 27 No hewɔ lɛ, mɔ fɛɛ mɔ ni yeɔ aboloo lɛ loo enuɔ Nuŋtsɔ lɛ kpulu lɛ bɔ ni esaaa lɛ, ebaaye fɔ yɛ Nuŋtsɔ lɛ gbɔmɔtso lɛ kɛ elá lɛ gbɛfaŋ. 28 Klɛŋklɛŋ lɛ, gbɔmɔ apɛi lɛ diɛŋtsɛ emli ekwɛ akɛ esa lo, ni no dani eye aboloo lɛ eko ni enu kpulu lɛ eko. 29 Ejaakɛ mɔ ni yeɔ ni enuɔ ni ekɔɔɔ nɔ ni gbɔmɔtso lɛ damɔ shi kɛhã lɛ sɛɛ lɛ, fɔbuu kojomɔ moŋ eyeɔ ni enuɔ ehãa lɛ diɛŋtsɛ ehe lɛ. 30 No hewɔ ni nyɛteŋ mɛi babaoo egbede ni amɛhe yeɔ, ni nyɛteŋ mɛi saŋŋ miiwɔ yɛ gbele mli lɛ.* 31 Shi kɛ́ wɔyɔse bɔ ni wɔ diɛŋtsɛ wɔji lɛ, akojooo wɔ. 32 Shi kɛ́ akojo wɔ lɛ, Yehowa* miitsɔse wɔ, koni akabu wɔ kɛ je lɛ fɛɛ fɔ. 33 No hewɔ lɛ, minyɛmimɛi, kɛ́ nyɛbua nyɛhe naa kɛhã niyeli nɛɛ, nyɛmɛmɛa nyɛhe. 34 Kɛ́ hɔmɔ miiye mɔ ko lɛ, eye nii yɛ shĩa dã koni kɛ́ nyɛbabua nyɛhe naa lɛ, no akafee kojomɔ. Shi saji ni eshwɛ lɛ, kɛ́ miba jɛmɛ lɛ mabato amɛhe gbɛjianɔ.\n^ Ekã shi faŋŋ akɛ eewie mumɔŋ gbele he.


Ani Ohesaamɔ Woɔ Nyɔŋmɔ Hiɛ Nyam? | Nikasemɔ\nKANEMƆ YƐ Acholi Afrikaans Albania Amerika Mumuii Awiemɔ Amharic Angola Mumuii Awiemɔ Arabic Argentina Mumuii Awiemɔ Armenia Armenia (West) Australia Mumuii Awiemɔ Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Blɔfo Boulou Brazil Mumuii Awiemɔ Britian Mumuii Awiemɔ Bulgaria Catalan Cebuano Chichewa Chile Mumuii Awiemɔ China Mumuii Awiemɔ Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chuvash Cibemba Cinyanja Colombia Mumuii Awiemɔ Croatia Cuban Sign Language Czech Dangme Denmark Dutch Ecuador Mumuii Awiemɔ Efik Estonia Ewe Fiji Finland Finland Mumuii Awiemɔ Fon French French Mumuii Awiemɔ Ga Georgia Germany Germany Mumuii Awiemɔ Guarani Gujarat Gun Hausa Hebri Hela Hiligaynon Hindi Hungary Ibanag Iceland Igbo Iloko India Mumuii Awiemɔ Indonesia Indonesia Mumuii Awiemɔ Isoko Italia Italia Mumuii Awiemɔ Japan Japan Mumuii Awiemɔ Kabiye Kamba Kannada Kikaonde Kikuyu Kinyarwanda Kirghiz Kiribati Kirundi Korea Korea Mumuii Awiemɔ Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lamba Latvia Lhukonzo Lithuania Luganda Lunda Luo Luvale Macedonia Malagasy Malay Malayalam Mambwe-Lungu Marathi Maya Mbunda Mexico Mumuii Awiemɔ Mingrelian Mixe (North Central) Mongolia Moore Myanmar Ndebele Ndebele (Zimbabwe) Ndonga Nepali Nigerian Pidgin Norway Nzema Okpe Oromo Ossetia Pangasinan Papiamento (Curaçao) Paraguay Mumuii Awiemɔ Persia Peru Mumuii Awiemɔ Poland Poland Mumuii Awiemɔ Portugal (Portugal) Portuguese (Brazil) Punjabi Quechua (Bolivia) Romania Runyankore Russia Russia Mumuii Awiemɔ Samoa Sango Sepedi Serbia (Roma) Serbian (Cyrillic) Sesotho (Lesotho) Setswana Shona Sidama Silozi Sinhala Slovak Slovenia Solomon Islands Pidgin South Africa Mumuii Awiemɔ Spania Spania Mumuii Awiemɔ Sranantongo Swahili Swati Sweden Tagalog Taiwan Mumuii Awiemɔ Tajiki Tamil Tatar Telugu Tetun Dili Thailand Tigrinya Tiv Tok Pisin Tsonga Turkey Turkmen Tuvalu Twi Tzotzil Ukrain Urdu Urhobo Uzbek Venda Venezuela Mumuii Awiemɔ Vietnam Waray-Waray Welsh Wolaita Xhosa Yoruba Zande Zapotec (Isthmus) Zimbabwe Mumuii Awiemɔ Zulu\n“Nyɛfea nibii fɛɛ kɛwoa Nyɔŋmɔ hiɛ nyam.”—1 KOR. 10:31.\nLALAI: 34, 61\nMɛɛ gbɛ nɔ Mose Mla lɛ baanyɛ aye abua wɔ be ni wɔkpɛɔ wɔyiŋ yɛ atadei ni wɔbaawo kɛ bɔ ni wɔbaasaa wɔhe wɔhã lɛ he?\nMɛɛ gbɛ nɔ 1 Korintobii 10:31 lɛ kɛ Filipibii 2:4 lɛ baanyɛ aye abua wɔ be ni wɔkpɛɔ wɔyiŋ yɛ atade ni wɔbaawo lɛ he?\nMɛni hewɔ esa akɛ wɔkɛ hiɛ ni gboɔ nɔ asaa wɔhe be fɛɛ be lɛ?\n1, 2. Mɛni hewɔ esoro bɔ ni Yehowa Odasefoi saa amɛhe amɛhãa lɛ kwraa? (Kwɛmɔ mfoniri ni yɔɔ nikasemɔ lɛ shishijee lɛ.)\nADAFITSWAA wolo ko ni akalaa yɛ Netherlands lɛ wie yɛ bɔ ni osɔfoi komɛi saa amɛhe kɛtee kpee ko ni amɛfee lɛ shishi lɛ he akɛ: “Akɛni jeŋ edɔ hewɔ lɛ, amɛteŋ mɛi babaoo wowoo shĩa atadei.” Shi nakai adafitswaa wolo lɛ nɔŋŋ kɛfata he akɛ: “Jeee nakai eji yɛ Yehowa Odasefoi lɛ akpee wulu lɛ shishi.” Ewie akɛ, hii onukpai kɛ gbekɛbii fɛɛ wo kootu ni amɛfi tai, ni yei lɛ hu askɛɛtii lɛ kɛlɛ bɔ ni sa ni eyɛ fɛo hu. Mɛi jieɔ Yehowa Odasefoi ayi waa yɛ bɔ ni amɛsaa amɛhe amɛhãa lɛ hewɔ. Bɔfo Paulo wie akɛ, esa akɛ Kristofoi awo “atade ni bulɛ yɔɔ he,” ni amɛkɛ “hiɛ ni gboɔ nɔ kɛ jwɛŋmɔ ni sa awula amɛhe,” ejaakɛ nakai sa mɛi ni “tsɛɔ amɛhe akɛ Nyɔŋmɔ jálɔi.” (1 Tim. 2:9, 10, sh. niŋ.) Eyɛ mli akɛ bɔfo Paulo kɛ gbɛtsɔɔmɔ nɛɛ hã yei moŋ, shi esa akɛ Kristofoi hii hu kɛtsu nii.\n2 Yehowa tsuji ji wɔ, no hewɔ lɛ, esa akɛ wɔkɛ hiɛdɔɔ asusu atadei ni wɔwoɔ lɛ ahe jogbaŋŋ, ejaakɛ Nyɔŋmɔ ni wɔjáa lɛ buɔ lɛ akɛ eji hiɛdɔɔ sane. (1 Mose 3:21) Biblia lɛ hãa wɔnaa faŋŋ akɛ, Yehowa, ni ji Jeŋ Muu Fɛɛ Nɔyelɔ lɛ, miisumɔ ni etsuji awo atadei ni sa. No hewɔ lɛ, kɛ́ wɔmiikpɛ wɔyiŋ yɛ atade ni wɔbaawo loo bɔ ni wɔbaasaa wɔhe wɔhã lɛ he lɛ, esaaa akɛ wɔsusuɔ nɔ ni wɔ wɔsumɔɔ lɛ pɛ he, esa akɛ wɔsusu nɔ ni Yehowa, Jeŋ Muu Fɛɛ Nɔyelɔ lɛ sumɔɔ lɛ hu he.\n3. Mɛɛ atadei Mose Mla lɛ hãa wɔnaa akɛ Nyɔŋmɔ sumɔɔɔ?\n3 Maji ni bɔle Israelbii lɛ kɛ amɛhe wo jeŋba sha mli vii. Shi Mose Mla lɛ bu Israelbii lɛ ahe, koni amɛkakase amɛ. Akɛ nɔkwɛmɔnɔ lɛ, Mla lɛ hã amɛna akɛ, Yehowa miihi atadei ni hãaa ana srɔto ni yɔɔ hii kɛ yei ateŋ. (Kanemɔ 5 Mose 22:5.) Ŋmɛnɛ lɛ, ayɛ atadei ni tamɔ nakai. Mla lɛ hãa wɔnaa akɛ, kɛ́ hii wo atadei ni baahã amɛje yei, ni yei hu wo atadei ni baahã amɛje hii lɛ, Yehowa sumɔɔɔ. Kɛfata he lɛ, esumɔɔɔ ni mɛi woɔ atadei ni haŋ ana kɛji yei ji amɛ loo hii ji amɛ.\n4. Mɛni baaye abua wɔ ni wɔkpɛ yiŋ ni ja yɛ hesaamɔ he?\n4 Ekɔɔɔ he eko he ni wɔyɔɔ, bɔ ni wɔhiɔ shi wɔhãa, loo bɔ ni kɔɔyɔɔ lɛ mli yɔɔ lɛ, Biblia mli shishitoo mlai baanyɛ aye abua wɔ ni wɔkpɛ yiŋ ni ja yɛ hesaamɔ he. Ehe ehiaaa ni atsɔɔ wɔ atadei pɔtɛi ni esa akɛ wɔwo; esoro mɔ fɛɛ mɔ kɛ atade ni esumɔɔ. Kɛ̃lɛ, kɛ́ wɔhã Biblia mli shishitoo mlai kudɔ wɔ be ni wɔkpɛɔ wɔyiŋ yɛ nɔ ni wɔbaawo he lɛ, ebaaye ebua wɔ ni wɔyɔse “nɔ ni ji Nyɔŋmɔ suɔmɔnaa nii kpakpa ni ekpɛlɛɔ nɔ ni hi kɛwula shi.” Nyɛhãa wɔsusua Biblia mli shishitoo mlai nɛɛ ekomɛi ahe.—Rom. 12:1, 2.\n“WƆJIEƆ WƆHE YI AKƐ NYƆŊMƆ SƆƆLƆI”\n5, 6. Te esa akɛ wɔhesaamɔ aná mɛi anɔ hewalɛ ehã tɛŋŋ?\n5 Nyɔŋmɔ mumɔ lɛ tsirɛ bɔfo Paulo ni ekɛ shishitoo mla ni yɔɔ 2 Korintobii 6:4 lɛ hã. (Kanemɔ.) Bɔ ni wɔsaa wɔhe wɔhãa lɛ, hãa anaa mɛi ni wɔji. Mɛi pii yɛ ni bɔ ni amɛnaa wɔ yɛ “kponɔgbɛ” lɛ nɔ amɛdamɔɔ amɛkojoɔ wɔ. (1 Sam. 16:7) No hewɔ lɛ, akɛ Nyɔŋmɔ sɔɔlɔi lɛ, esa akɛ wɔhã ehi wɔjwɛŋmɔ mli akɛ kɛ́ wɔmiihala atade ni wɔbaawo lɛ, jeee nɔ ni wɔ wɔsumɔɔ loo nɔ ni hi hã wɔ lɛ pɛ he esa akɛ wɔsusu. Kɛ́ wɔsusu shishitoo mlai ni yɔɔ Nyɔŋmɔ Wiemɔ lɛ mli lɛ ahe lɛ, wɔwoŋ atadei ni baamɔmɔ wɔ pampii, atadei ni baahã mɛi ana wɔgbɔmɔtso lɛ hei komɛi ni esaaa akɛ amɛnaa, loo nɔ ni baatee mɛi abɔlɛnamɔ henumɔi ashi. Nakai nɔŋŋ wɔwoŋ atadei ni baatɛŋ wɔgbɔmɔtso lɛ fãi komɛi, loo nɔ ni baahã mɛi ana wɔyayaiaŋ. Esaaa akɛ wɔwoɔ atadei ni baahã mɛi ahe ahia amɛ loo amɛwo amɛhiɛ amɛwo he kroko kɛji amɛna wɔ.\n6 Kɛ́ wɔwo atadei ni he tse ni hiɛ kã shi ni yɔɔ hiŋmɛi nɔ, ni wɔsaa wɔhe bɔ ni sa mɛi ni sɔmɔɔ Yehowa, ni ji Jeŋ Muu Fɛɛ Nɔyelɔ lɛ, mɛi baabu wɔ, ni ekolɛ amɛbaasumɔ ni amɛ hu amɛbatsɔmɔ Nyɔŋmɔ tsuji. Agbɛnɛ hu, ebaahã amɛwie asafo lɛ he ekpakpa, ni ekolɛ amɛbaabo yiwalaheremɔ sane ni wɔshiɛɔ lɛ toi.\n7, 8. Mɛɛ be ehe miihia waa ni wɔwo atadei ni sa?\n7 Eji wɔsɔ̃ yɛ wɔ-Nyɔŋmɔ ni yɔɔ krɔŋkrɔŋ lɛ, wɔnyɛmimɛi Kristofoi lɛ, kɛ mɛi ni yɔɔ wɔkutso lɛ mli lɛ ahiɛ akɛ wɔwo atadei ni baawo Yehowa hiɛ nyam, ni ehã bulɛ aba sane ni wɔshiɛɔ lɛ he. (Rom. 13:8-10) Enɛ he miihia waa titri lɛ, kɛ́ wɔmiiya Kristofoi akpeei loo wɔmiiya shiɛmɔ. Esa akɛ wɔsaa wɔhe bɔ ni sa mɛi ni “tsɛɔ amɛhe akɛ Nyɔŋmɔ jálɔi.” (1 Tim. 2:10) He fɛɛ he kɛ atade ni abuɔ lɛ akɛ eyɛ hiŋmɛi nɔ. No hewɔ lɛ, akɛ Yehowa tsuji lɛ, esa akɛ wɔkwɛ jogbaŋŋ ni wɔhesaamɔ akatɔ̃tɔ mɛi anane, ekɔɔɔ he eko he ni wɔyɔɔ.\nAni bɔ ni osaa ohe ohãa lɛ baahã mɛi abu Nyɔŋmɔ, Mɔ ni gbɛ́i kã wɔnɔ lɛ? (Kwɛmɔ kuku 7, 8)\n8 Kanemɔ 1 Korintobii 10:31. Kɛ́ wɔmiiya kpeei bibii kɛ kpeei wuji ashishi lɛ, esa akɛ wɔwo atadei ni sa ni bulɛ yɔɔ he. Esaaa akɛ wɔwoɔ atadei ni bɛ hiŋmɛi nɔ ni eba nɔ yɛ maŋ lɛ mli lɛ. Kɛ́ wɔbaayato gbɔiatoohe lɛ, belɛ, gbi klɛŋklɛŋ ni wɔbaaya jɛmɛ, kɛ gbi ni wɔbaashi jɛmɛ lɛ fɛɛ lɛ, esa akɛ wɔhesaamɔ lɛ afee nɔ ni yɔɔ hiŋmɛi nɔ. Agbɛnɛ hu, dani wɔbaashi kɛya kpee lɛ, kɛ be ni akpa ni wɔku wɔsɛɛ kɛba lɛ, esa akɛ wɔkwɛ wɔhesaamɔ jogbaŋŋ. Kɛ́ wɔfee nakai lɛ, ewaŋ kɛhaŋ wɔ kwraa akɛ wɔbaajie wɔhe shi akɛ Yehowa Odasefoi, ni kɛ́ hegbɛ ko gbele lɛ, wɔbaaye odase ni wɔhiɛ gbooo.\n9, 10. Mɛni hewɔ esa akɛ wɔsusu shishitoo mla ni yɔɔ Filipibii 2:4 lɛ he be ni wɔkwɛɔ atade ni wɔbaawo lɛ?\n9 Kanemɔ Filipibii 2:4. Mɛni hewɔ esa akɛ wɔsusu bɔ ni atadei ni wɔwoɔ lɛ baanyɛ aná wɔnyɛmimɛi lɛ anɔ hewalɛ ehã lɛ he? Yiŋtoo kome ji akɛ, Nyɔŋmɔ tsuji fɛɛ miisumɔ ni amɛbo Biblia mli ŋaawoo nɛɛ toi, akɛ: “Nyɛgbea nyɛgbɔmɔtso lɛ henii ni yɔɔ shikpɔŋ lɛ nɔ lɛ, yɛ bɔlɛnamɔ jeŋba sha, muji nii, bɔlɛnamɔ he akɔnɔ ní atiuɔ sɛɛ ní ayeee he nɔ.” (Kol. 3:2, 5) Wɔsumɔŋ ni wɔhã ewa kɛhã wɔnyɛmimɛi Kristofoi lɛ ateŋ mɔ ko mɔ ko akɛ ebaabo ŋaawoo nɛɛ toi. Amɛteŋ mɛi komɛi yɛ ni be ko ni eho lɛ, amɛkɛ amɛhe ewo bɔlɛnamɔ jeŋba sha mli vii, ni ekolɛ, kɛbashi ŋmɛnɛ lɛ, amɛkã he amɛmiiwu amɛmiishi akɔnɔi fɔji. (1 Kor. 6:9, 10) Ekã shi faŋŋ akɛ, wɔsumɔŋ ni wɔfee nɔ ko ni baahã ta lɛ mli awa ahã amɛ, aloo jeee nakai?\n10 Mɛi fɛɛ ni baa Yehowa asafo lɛ mli lɛ tsiɔ amɛhe kɛjeɔ jeŋba sha he. No hewɔ lɛ, kɛ́ asafoŋ kpeei wɔyaa jio, nyɛmimɛi ahenaabuamɔ kroko shishi wɔyaa jio lɛ, esa akɛ wɔwo atadei ni baaye abua wɔnyɛmimɛi lɛ ni amɛya nɔ amɛhiɛ amɛjeŋba kpakpa lɛ mli. Eyɛ mli akɛ wɔyɛ hegbɛ ni wɔwoɔ atadei ni wɔsumɔɔ moŋ, shi sɔ̃ kã wɔteŋ mɔ fɛɛ mɔ nɔ akɛ esaa ehe bɔ ni baahã efee mlɛo kɛhã mɛi krokomɛi akɛ amɛbaaya nɔ amɛhi shi yɛ Nyɔŋmɔ jeŋba he mlai lɛ anaa, ni amɛhã amɛsusumɔi, amɛwiemɔi, kɛ amɛnifeemɔi fɛɛ asa Yehowa hiɛ. (1 Pet. 1:15, 16) Suɔmɔ krɔŋŋ “efeee nii ni bulɛ bɛ he, etaooo lɛ diɛŋtsɛ enɔ.”—1 Kor. 13:4, 5.\nWO ATADE NI SA, EKƆƆƆ HE EKO BE NI JI LOO HE NI OYAA\n11, 12. Mɛɛ gbɛ nɔ Jajelɔ 3:1, 17 lɛ baanyɛ aye abua wɔ ni wɔhala atadei ni sa?\n11 Yehowa tsuji le akɛ, “nɔ fɛɛ nɔ” kɛ “nitsumɔ fɛɛ nitsumɔ” yɛ ebe ni ato, ni amɛsusuɔ enɛ he kɛ́ amɛmiihala atade ni amɛbaawo. (Jaj. 3:1, 17) Kɛ́ jeŋ dɔ lɛ, ayɛ atade ni awoɔ, ni kɛ́ fɛ̃i miiye hu lɛ, ayɛ atade ni awoɔ. Agbɛnɛ hu, shihilɛ mli ni mɔ ko yɔɔ lɛ baanyɛ asa atade ni ewoɔ kɛ bɔ ni esaa ehe ehãa lɛ he. Fɛɛ sɛɛ lɛ, Yehowa mlai kɛ eshishitoo mlai lɛ tsakeee.—Mal. 3:6.\n12 Esa akɛ wɔwo atadei ni sa ni bulɛ yɔɔ he be fɛɛ be. Shi kɛ́ jeŋ dɔ lɛ, bei komɛi lɛ, enɛ feemɔ waa kɛhãa wɔ. Kɛ́ atadei ni wɔwoɔ lɛ mɔɔɔ wɔ kpɛŋŋ loo ekãaa wɔhe bɔ ni baahã ana wɔgbɔmɔtso lɛ fãi komɛi ni esaaa ni anaaa lɛ, wɔnyɛmimɛi lɛ atsui baanyɔ amɛmli. (Hiob 31:1) Kɛ́ wɔtee wɔyaawu ŋshɔ, loo wɔtee swimin puul lɛ, esa akɛ wɔwo atadei ni yɔɔ hiŋmɛi nɔ. (Abɛi 11:2, 20) Atadei ni mɛi pii woɔ kɛyaa hei nɛɛ tɛŋɔ amɛ loo ehãa anaa amɛgbɔmɔtso lɛ fãi komɛi ni esaaa akɛ anaa. Shi wɔ lɛ, Yehowa, Mɔ Krɔŋkrɔŋ lɛ tsuji ji wɔ, ni wɔsumɔɔ lɛ, no hewɔ lɛ, esa akɛ wɔwo atadei ni baahã awo ehiɛ nyam.\n13. Mɛni hewɔ lɛ esa akɛ wɔsusu ŋaawoo ni yɔɔ 1 Korintobii 10:32, 33 lɛ he be ni wɔkpɛɔ wɔyiŋ yɛ nɔ ni wɔbaawo he lɛ?\n13 Shishitoo mla kroko yɛ ni baanyɛ aye abua wɔ ni wɔwo atadei ni sa. No ji akɛ, esa akɛ wɔkwɛ jogbaŋŋ ni wɔkaye wɔnyɛmimɛi Kristofoi lɛ kɛ mɛi krokomɛi ahenilee awui. (Kanemɔ 1 Korintobii 10:32, 33.) Eji wɔsɔ̃ akɛ wɔbaakwɛ jogbaŋŋ ni wɔkawo atadei ni baagba mɛi krokomɛi ahenilee naa. Bɔfo Paulo ŋma akɛ: “Nyɛhãa wɔteŋ mɔ fɛɛ mɔ asaa enaanyo gbɔmɔ hiɛ ni ahi ahã enaanyo lɛ, ni etswa lɛ ema shi hu.” Kɛkɛ ni etsɔɔ nɔ hewɔ ni esa akɛ wɔfee nakai. Eŋma akɛ: “Ejaakɛ Kristo lɛ po esaaa lɛ diɛŋtsɛ ehiɛ.” (Rom. 15:2, 3) Yesu na Nyɔŋmɔ suɔmɔnaa nii ni ebaafee lɛ akɛ ehe miihia fe nibii krokomɛi fɛɛ, no hewɔ lɛ, efeee nɔ ni lɛ diɛŋtsɛ esumɔɔ, moŋ lɛ, efee nibii ni baaye abua mɛi krokomɛi. Esa akɛ wɔkase lɛ, ni wɔtsi wɔhe kɛje atadei, hesaamɔ nibii, kɛ nibii krokomɛi ni ekolɛ wɔsumɔɔ, shi ebaanyɛ ehã mɛi akpoo sane kpakpa lɛ ahe.\n14. Mɛɛ gbɛ nɔ fɔlɔi baanyɛ atsɔse amɛbii ni amɛsaa amɛhe bɔ ni baawo Nyɔŋmɔ hiɛ nyam?\n14 Eji Kristofoi ni ji fɔlɔi lɛ asɔ̃ akɛ amɛbaaye amɛbua amɛbii lɛ ni amɛkɛ Biblia mli shishitoo mlai atsu nii. Esa akɛ fɔlɔi akwɛ ni amɛ kɛ amɛbii lɛ fɛɛ ahesaamɔ afee nɔ ni sa ni baahã Nyɔŋmɔ tsui anyɔ emli. (Abɛi 22:6; 27:11) Kɛ́ fɔlɔi wo atadei ni yɔɔ hiŋmɛi nɔ, ni amɛsaa amɛhe bɔ ni sa Kristofoi lɛ, no baanyɛ aye abua bii lɛ ni amɛwo Nyɔŋmɔ hiɛ nyam kɛtsɔ amɛhesaamɔ nɔ. Kɛfata he lɛ, esa akɛ fɔlɔi lɛ ajɛ suɔmɔ mli amɛtsɔɔ amɛbii lɛ hei ni amɛbaanyɛ amɛná atadei ni sa yɛ amɛhe, kɛ bɔ ni amɛbaafee amɛna kɛji atade ko sa loo esaaa. Yɛ enɛ gbɛfaŋ lɛ, esa akɛ amɛhã amɛnu shishi akɛ, kɛji amɛyaahe atade lɛ, esa akɛ amɛhe nɔ ni baawo Yehowa Nyɔŋmɔ, Mɔ ni gbɛ́i kã amɛnɔ lɛ hiɛ nyam, jeee nɔ ni amɛsumɔɔ kɛkɛ.\nOKƐ HEGBƐ NI YEHOWA EHÃ BO LƐ ATSU NII JOGBAŊŊ\n15. Eyɛ mli akɛ wɔbaanyɛ wɔwo atade ni wɔsumɔɔ moŋ, shi mɛni esa akɛ wɔhã ehi wɔjwɛŋmɔŋ?\n15 Biblia lɛ hãa wɔ gbɛtsɔɔmɔi ni baaye abua wɔ ni wɔkpɛ yiŋ ni ja ni baawo Nyɔŋmɔ hiɛ nyam. Shi esoro wɔteŋ mɔ fɛɛ mɔ kɛ atade ni esumɔɔ kɛ shika abɔ ni eyɔɔ, ni enɛ baanyɛ asa atadei ni wɔhalaa akɛ wɔbaawo lɛ he. Kɛ̃lɛ, be fɛɛ be lɛ, esa akɛ wɔwo atadei ni he tse ni hiɛ kã shi ni bulɛ yɔɔ he; nɔ ni sa kɛhã nɔ ni wɔyaafee lɛ kɛ he ni wɔyɔɔ lɛ.\n16. Mɛni hewɔ sɛɛnamɔ yɔɔ he akɛ wɔbaagbo deŋme wɔtao atadei ni sa wɔhe lɛ?\n16 Jeee be fɛɛ be eyɔɔ mlɛo akɛ wɔbaaná atade ni sa ni yɔɔ hiŋmɛi nɔ wɔhe. Ŋmɛnɛ lɛ, atadei ni ahɔ̃ɔ yɛ maŋ lɛ mli lɛ pii yɛ ni esaaa Kristofoi. No hewɔ lɛ, ekolɛ ebaatɔ wɔ fioo dani wɔbaaná yei askɛɛtii kɛ atadei ni bulɛ yɔɔ he, loo kootui kɛ trɔzai ni mɔmɔŋ wɔ pampii. Kɛ̃lɛ, kɛ́ wɔmia wɔhiɛ wɔtao atadei ni yɔɔ fɛo ni yɔɔ hiŋmɛi nɔ wɔhe lɛ, ekolɛ wɔnyɛmimɛi lɛ baana ni amɛbaajie wɔyi. Nɔ ni fe fɛɛ lɛ, wɔtsui baanyɔ wɔmli, ejaakɛ wɔle akɛ wɔhesaamɔ lɛ baawo wɔ-Tsɛ ni yɔɔ ŋwɛi ni sumɔɔ wɔ lɛ hiɛ nyam.\n17. Mɛni ji nibii komɛi ni esa akɛ nyɛmimɛi hii asusu he be ni amɛkpɛɔ amɛyiŋ kɛji amɛbaato amɛtsɛŋ loo amɛbaashɛ fɛɛ?\n17 Ani esa akɛ nyɛmimɛi hii ato tsɛŋ? Yɛ Mose Mla lɛ mli lɛ, Yehowa wie akɛ esa akɛ hii ato amɛtsɛŋ. Shi Kristofoi bɛ Mose Mla lɛ shishi, no hewɔ lɛ, ejeee doo akɛ amɛye Mla lɛ nɔ. (3 Mose 19:27; 21:5; Gal. 3:24, 25) Yɛ hei komɛi lɛ, kɛ́ nyɛmi nuu ko to tsɛŋ ni esaa he jogbaŋŋ lɛ, bulɛ yɛ he, ni ehaŋ mɔ ko mɔ ko awie Maŋtsɛyeli lɛ he sane ni eshiɛɔ lɛ he efɔŋ. Nyɛmimɛi asafoŋ onukpai kɛ asafoŋ sɔɔlɔi ni yɔɔ hei nɛɛ ateŋ mɛi komɛi po eto tsɛŋ. Shi yɛ hei ni tamɔ nɛkɛ po lɛ, nyɛmimɛi hii komɛi baanyɛ ahala akɛ amɛbaashɛ amɛtsɛŋ fɛɛ. (1 Kor. 8:9, 13; 10:32) Hei komɛi hu yɛ ni hii etooo amɛtsɛŋ, ni no hewɔ lɛ, kɛ́ nyɛmi nuu ko to etsɛŋ lɛ, mɛi naa lɛ akɛ ehiii. Kɛ́ nyɛmi nuu ko ni yɔɔ he ko ni tamɔ nɛkɛ lɛ to etsɛŋ lɛ, ewoŋ Nyɔŋmɔ hiɛ nyam, ni ebaanyɛ ehã aná ‘ehe sane atã.’—Rom. 15:1-3; 1 Tim. 3:2, 7.\n18, 19. Mɛɛ gbɛ nɔ Mika 6:8 lɛ baanyɛ aye abua wɔ ni wɔsaa wɔhe bɔ ni sa Nyɔŋmɔ hiɛ?\n18 Ani eŋɔɔɔ onaa akɛ Yehowa woko wɔ mlai babaoo yɛ atadei ni esa akɛ wɔwo kɛ bɔ ni esa akɛ wɔsaa wɔhe wɔhã lɛ he? Yehowa ehã wɔ shishitoo mlai kpakpai yɛ Biblia lɛ mli ni baaye abua wɔ ni wɔkɛ hiɛshikamɔ akpɛ wɔyiŋ yɛ atade ni wɔmiisumɔ ni wɔwo kɛ bɔ ni wɔmiisumɔ ni wɔsaa wɔhe wɔhã lɛ he. Enɛ hewɔ lɛ, wɔbaanyɛ wɔtsɔ atadei ni wɔwoɔ kɛ bɔ ni wɔsaa wɔhe wɔhãa lɛ nɔ wɔtsɔɔ akɛ, ‘wɔkɛ wɔ-Nyɔŋmɔ lɛ miinyiɛ yɛ heshibaa mli.’—Mika 6:8.\n19 Kɛ́ wɔbaa wɔhe shi lɛ, wɔbaakpɛlɛ nɔ akɛ Yehowa yɛ krɔŋŋ ni ehe tse kwraa fe wɔ, ni egbɛtsɔɔmɔi lɛ hi kwraa fe wɔ diɛŋtsɛ wɔsusumɔi. Enɛ baatsirɛ wɔ ni wɔkɛ wɔhiɛ afɔ̃ egbɛtsɔɔmɔi lɛ anɔ ni wɔkɛtsu nii. Kɛfata he lɛ, kɛ́ wɔbaa wɔhe shi lɛ, wɔbaasusu bɔ ni wɔhesaamɔ baaná mɛi krokomɛi anɔ hewalɛ ahã lɛ he.\n20. Mɛni esa akɛ wɔhesaamɔ lɛ ahã ana faŋŋ yɛ wɔhe?\n20 Esa akɛ wɔhesaamɔ ahã mɛi ana faŋŋ akɛ, Yehowa tsuji ji wɔ. Yehowa yɛ krɔŋŋ ni ehe tse diɛŋtsɛ, ni wɔmiisumɔ ni wɔmia wɔhiɛ wɔkase lɛ. Nyɛmimɛi fɛɛ ni tsɔɔ amɛhesaamɔ nɔ amɛwoɔ Yehowa hiɛ nyam lɛ hãa etsui nyɔɔ emli, ni amɛsa yijiemɔ. Amɛjeŋba kpakpa lɛ hãa mɛi ni hiɛ tsui kpakpa lɛ nyaa yiwalaheremɔ sane ni wɔshiɛɔ lɛ he. Kɛ́ wɔjɛ hiɛshikamɔ mli wɔkpɛ wɔyiŋ yɛ nɔ ni wɔbaawo he lɛ, wɔbaaya nɔ wɔwo Yehowa, Mɔ ni kɛ “woo kɛ agbojee” eha ehe tamɔ mama lɛ hiɛ nyam.—Lala 104:1, 2.\nKɛmaje Mɔ Ko Kɛmaje Mɔ Ko Ani Ohesaamɔ Woɔ Nyɔŋmɔ Hiɛ Nyam?


Baiblo Mi Sanehi Hiob Ye Anɔkuale ha Mawu - Yehowa Odasefoli Internet Nítsumi He\nANƐ nyumu hiɔtsɛ nɛ ɔ ní pee mo mɔbɔ lo? A tsɛɛ lɛ Hiob, nɛ e yo ji yo ɔ nɛ ngɛ e kasa nya a nɛ. Anɛ o le nɔ́ nɛ e ngɛ Hiob dee lo? E de lɛ ke: ‘Moo gbiɛ Mawu nɛ o gbo.’ Ha nɛ waa hyɛ nɔ́ nɛ ha e de ja, kɛ nɔ́ heje nɛ Hiob hu na nɔ́ wawɛɛ ɔ.\nHiob ji anɔkualetsɛ nɛ́ buu Yehowa tue. E hi he ko ngɛ Kanaan kasa nya, nɛ a tsɛɛ lejɛ ɔ ke Uz. Yehowa suɔ Hiob saminya, se nɔ ko ngɛ nɛ sume Hiob. Anɛ o le jamɛ a nɔ ɔ lo?\nLɛ ji Satan Abosiami. Mo kai kaa Satan ji bɔfo yayami nɛ nyɛɔ Yehowa. E nyɛ nɛ e ha Adam kɛ Hawa gbo Yehowa tue, nɛ e susu kaa e ma nyɛ ma ha nɔ tsuaa nɔ hu nɛ́ gbo Yehowa tue. Anɛ e nyɛ nɛ e pee ja lo? Dɛbi. Mo susu nyumuhi kɛ yihi anɔkuafohi babauu nɛ wa kase a he ní ɔ he nɛ o hyɛ. A kpɛti nihi enyɛmɛ a biɛ o le?\nBenɛ Yakob kɛ Yosef gbo ngɛ Mizraim se ɔ, Hiob ji nɔmlɔ nɛ ye anɔkuale kɛ pi si ha Yehowa ngɛ zugba a nɔ tsuo. Yehowa suɔ kaa Satan nɛ le kaa e be nyɛe ma ha nɛ́ nɔ tsuaa nɔ nɛ́ pee nɔmlɔ yayami. Lɔɔ he ɔ, Yehowa de Satan ke: ‘Moo hyɛ Hiob. Hyɛ bɔnɛ e yeɔ mi anɔkuale ha.’\nSatan de ke: ‘E yeɔ mo anɔkuale ejakaa o jɔɔ lɛ nɛ e ngɛ ní kpakpahi fuu. Se ke o ngɔ ní ɔmɛ tsuo kɛ je e dɛ ɔ, e maa gbiɛ mo.’\nLɔɔ he ɔ, Yehowa de lɛ ke: ‘Yaa. Ngɔɔ ní ɔmɛ tsuo kɛ je e dɛ. Moo pee Hiob ní yayamihi tsuo nɛ o suɔ kaa o maa pee lɛ. Kɛkɛ wa maa hyɛ kaa e maa gbiɛ mi loo e be mi gbiɛe. Se o hyɛ nɛ e hi konɛ o ko gbe lɛ.’\nNɔ́ kekle nɛ Satan pee ji, e ha nihi ya ju Hiob nahi kɛ afukpɔngɔhi tsuo, nɛ a gbe e jijɔ ɔmɛ hulɔ. Lɔɔ se ɔ, e ha kɔɔhiɔ nɛ nya wa gbe Hiob binyumuhi kɛ biyihi 10 amɛ. Jehanɛ, e ha hiɔ ko nɛ yee nɔ wawɛɛ ba nu Hiob. Hiob na nɔ́ wawɛɛ nitsɛ. Enɛ ɔ heje nɛ e yo ɔ de lɛ ke: ‘Moo gbiɛ Mawu nɛ o gbo’ ɔ nɛ. Se Hiob pee we ja. Kɛ piɛɛ he hu ɔ, e huɛmɛ etɛ ba e ngɔ nɛ a ba de lɛ ke e bɛ e je mi saminya, heje nɛ haomi ɔmɛ ba e nɔ ngɛ ɔ nɛ. Se Hiob hɛɛ e we anɔkuale yemi ɔ mi kɛ ya su nyagbe.\nEnɛ ɔ ha Yehowa bua jɔ, nɛ pee se ɔ, e jɔɔ Hiob kaa bɔnɛ wa na ngɛ foni ɔ mi ɔ. E tsa Hiob. Nɛ Hiob ba fɔ bimɛ nɛ a he ngɛ fɛu 10, nɛ e ba ná nahi, jijɔhi kɛ afukpɔngɔhi nɛ́ bɔ he enyɔ kaa bɔnɛ e hi sa a.\nAnɛ mo hu o maa ye anɔkuale ha Yehowa daa kaa Hiob lo? Ke o pee ja a, Mawu maa jɔɔ mo. Nɛ benɛ a maa pee zugba nɛ ɔ fɛu kaa Eden abɔɔ ɔ, o maa hi si ngɛ nɔ kɛ ya neneene.\nMɛni Satan bɔ mɔde kaa e maa pee, se anɛ e ye manye lo?\nMɛni Yehowa ha Satan he blɔ kaa e pee, nɛ mɛni heje?\nMɛni heje Hiob yo ɔ de lɛ ke “gbiɛ Mawu nɛ o gbo” ɔ? (Hyɛ foni ɔ.)\nKaa bɔnɛ o na ngɛ foni enyɔne ɔ mi ɔ, kɛ Yehowa jɔɔ Hiob kɛɛ, nɛ mɛni heje?\nKe wɔ hu wa ye anɔkuale kɛ ha Yehowa kaa Hiob ɔ, mɛni jɔɔmi wa ma ná?\nKane Hiob 1:1-22.\nMɛni blɔ nɔ Kristofoli ma nyɛ maa kase Hiob mwɔnɛ ɔ? (Hiob 1:1; Fil. 2:15; 2 Pet. 3:14)\nKane Hiob 2:1-13.\nMɛni blɔ nɔ bɔnɛ Hiob da si ngɛ yi mi wami nɛ Satan kɛ ba e nɔ nya a ngɛ slɔɔto ngɛ e yo ɔ nɔɔ he? (Hiob 2:9, 10; Abɛ 19:3; Mika 7:7; Mal. 3:14)\nKane Hiob 42:10-17.\nMɛni níhi je a he ngɛ hiɔwo nɛ Hiob ná kɛ nɔ́ nɛ Yesu ná ngɛ e we anɔkuale yemi ɔ he? (Hiob 42:12; Fil. 2:9-11)\nJɔɔmihi nɛ Hiob ná ngɛ anɔkuale nɛ e ye ha Mawu he ɔ woɔ wɔ he wami ngɛ mɛni blɔ nɔ? (Hiob 42:10, 12; Heb. 6:10; Yak. 1:2-4, 12; 5:11)


Yesu, Jeŋmajiaŋbii, kɛ “Gbei Abii” (Mateo 15) | Paulo Kɛ Meele Yasha Shi (Bɔfoi 27)\nKANEMƆ YƐ Afrikaans Albania Amharic Arabic Armenia Armenia (West) Aymara Azerbaijani Azerbaijani (Cyrillic) Baoule Bashkir Batak (Karo) Batak (Toba) Bengali Biak Bicol Bislama Blɔfo Bulgaria Cambodia Catalan Cebuano Chichewa Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chokwe Chuvash Cibemba Cinyanja Croatia Czech Dangme Denmark Drehu Dutch Efik Estonia Ewe Fiji Finland Fon French Ga Georgia Germany Guarani Gun Haitian Creole Hausa Hebri Hela Hiligaynon Hindi Hmong (White) Hungary Iban Ibanag Iceland Igbo Iloko Indonesia Isoko Italia Japan Javanese Kabiye Kazakh Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisonge Kongo Korea Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lingala Lithuania Luganda Lunda Luo Luvale Macedonia Malagasy Malay Malayalam Malta Mam Mambwe-Lungu Mauritia Creole Maya Mbunda Mizo Moore Myanmar Nahuatl (Northern Puebla) Ndebele Ndebele (Zimbabwe) Ndonga Nepali Ngangela Nias Niue Norway Nyaneka Nzema Oromo Ossetia Otetela Pangasinan Papiamento (Aruba) Papiamento (Curaçao) Persia Pohnpei Poland Portuguese (Brazil) Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Chimborazo) Quichua (Imbabura) Rarotongan Romania Russia Samoa Sango Sepedi Serbia (Roma) Serbian (Cyrillic) Sesotho (Lesotho) Sesotho (South Africa) Setswana Seychelles Creole Shona Silozi Sinhala Slovak Slovenia Solomon Islands Pidgin Spania Sranantongo Swahili Swahili (Congo) Swati Sweden Tagalog Tahiti Tamil Tatar Tetun Dili Thailand Tigrinya Tiv Tojolabal Tok Pisin Tonga Tshiluba Tsonga Turkey Twi Tzotzil Ukrain Umbundu Urhobo Venda Vietnam Wallis Waray-Waray Wayuunaiki Xhosa Yoruba Zande Zulu\nAni Yesu nɔkwɛmɔnɔ ni kɔɔ “gbei abii” ahe lɛ ji jɛmɔ?\nGbekɛ ko ni hiɛ gbee bi. Greek loo Romabii atsobi henɔ ko (afee yɛ afi 100 D.Ŋ.B. kɛyashi 200 Ŋ.B.)\nBe ko ni Yesu yɔɔ Roma maŋtiase ni ji Siria lɛ mli lɛ, Greekyoo ko babi lɛ yelikɛbuamɔ. Be ni Yesu jieɔ lɛ naa lɛ, ekɛ nɔkwɛmɔnɔ ko tsu nii, ni ekɛ mɛi ni jeee Yudafoi lɛ to “gbei abii” ahe. Yɛ Mose Mla lɛ mli lɛ, abuɔ gbei afataa kooloi ni he tseee lɛ ahe. (3 Mose 11:27) Shi ani Yesu fee nɔkwɛmɔnɔ nɛɛ koni ekɛjɛ Greekyoo lɛ kɛ mɛi ni jeee Yudafoi lɛ?\nDabi kwraa. Nɔ ni no mli lɛ Yesu kɛ nɔkwɛmɔnɔ nɛɛ tsɔɔ, ní egbala mli etsɔɔ ekaselɔi lɛ ji akɛ, nɔ ni kã etsui nɔ yɛ nakai beiaŋ ji ní eye ebua Yudafoi lɛ. No hewɔ lɛ, ekɛ nɔkwɛmɔnɔ nɛɛ tsu nii kɛgbala mli etsɔɔ yoo lɛ, ekɛɛ: “Ejaaa akɛ aŋɔɔ bii lɛ aboloo lɛ ashɛrɛɔ ashwieɔ gbei abii lɛ ahiɛ.” (Mateo 15:21-26; Marko 7:26) No beiaŋ lɛ, Greekbii lɛ kɛ Romabii lɛ sumɔɔ gbei asane waa, ni amɛhãa gbei lɛ hiɔ amɛshĩai amli, ni gbei lɛ kɛ gbekɛbii lɛ shwɛɔ. No hewɔ lɛ, wiemɔ ni ji “gbei abii” lɛ, baanyɛ ahã yoo lɛ jwɛŋmɔ aya naanyobɔɔ kɛ mɔhesusumɔ nɔ. Yoo lɛ damɔ Yesu wiemɔ lɛ nɔ ehã lɛ hetoo akɛ: “Nuŋtsɔ, nakai ni, shi yɛ anɔkwale mli lɛ, gbei abii lɛ yeɔ fufuji ni jɛɔ amɛnuŋtsɔmɛi lɛ akpɔlɔ lɛ nɔ shwieɔ shi lɛ.” Yesu jie yoo lɛ yi yɛ ehemɔkɛyeli lɛ hewɔ, ni etsa ebiyoo lɛ ehã lɛ.—Mateo 15:27, 28.\nAni nilee yɛ ŋaa ni Paulo wo akɛ atsi gbɛfãa lɛ ato sɛɛ fioo lɛ mli?\nMeele ni akɛwoɔ jatsu (Afi 1 Ŋ.B. kɛyashi afi 100 Ŋ.B.)\nBe ni bɔfo Paulo kɛ meele miifã gbɛ kɛya Italia lɛ, amɛshɛ he ko ní kɔɔyɔɔ lɛ bɔi amɛnaa gbamɔ waa. Be ni amɛná he ko amɛkpeleke lɛ, Paulo wo ŋaa koni atsi gbɛfãa lɛ ato sɛɛ fioo. (Bɔfoi 27:9-12) Ani nilee yɛ ŋaa ni ewo nɛɛ mli?\nAmlakumɛi ni hi shi yɛ blema lɛ le jogbaŋŋ akɛ, kɛ́ fɛ̃i be shɛ lɛ, gbɛfãa yɛ Mediteranea Ŋshɔ lɛ hiɛ yɛ oshara waa. Kɛjɛ November teŋgbɛ kɛmiimɔ March teŋgbɛ lɛ, ŋshɔ lɛ feɔ oshara waa, no hewɔ lɛ, lɛji loo meelei efɔɔɔ hiɛ nyiɛmɔ. Shi no mli lɛ, gbɛfãa ni Paulo wieɔ he akɛ atsi ato nɛɛ baaya nɔ yɛ September loo October mli. Vegetius, ni eji Roma woloŋmalɔ ni hi shi aaafee afi 400 Ŋ.B. lɛ wie ŋshɔ hiɛ gbɛfãa he yɛ ewolo ko (Epitome of Military Science) mli akɛ: “Nyɔji komɛi yɛ ni gbɛfãa hi waa, ekomɛi hu yɛ oshara, ni nyɔji krokomɛi lɛ, ehiii ŋshɔ hiɛ nyiɛmɔ kwraa.” Vegetius tsɔɔ mli akɛ, nyɔji ni ŋshɔ hiɛ nyiɛmɔ bɛ oshara lɛ ji, kɛjɛ May 27 kɛyashi September 14; ni nyɔji amli ni eyɔɔ oshara loo ehiii ŋshɔ lɛ hiɛ nyiɛmɔ kwraa lɛ ji, kɛjɛ September 15 kɛyashi November 11, kɛ agbɛnɛ, kɛjɛ March 11 kɛyashi May 26. Akɛni Paulo fɔɔ gbɛfãa yɛ ŋshɔ hiɛ hewɔ lɛ, ŋwanejee ko bɛ he akɛ ele saji nɛɛ jogbaŋŋ. Eeenyɛ efee akɛ meele kudɔlɔ lɛ kɛ meeletsɛ lɛ hu le saji nɛɛ, shi amɛtswa Paulo ŋaawoo lɛ amɛfɔ̃. Naagbee aahu lɛ, amɛkɛ meele lɛ yasha shi, ni fɛɛ jwara.—Bɔfoi 27:13-44.\nMɛni hewɔ be ni Yesu kɛ mɛi ni jɛ maji krokomɛi anɔ lɛ to gbei abii ahe lɛ, yoo lɛ mli fuuu lɛ?\nAni Ole?—Buu-Mɔɔ No. 5 2017


Buu-Mɔɔ Gilead Biblia Skul—Klass ni ji 138 nɔ lɛ Gbe Amɛnikasemɔ Naa\nHenaabuamɔi Krɛdɛi Komɛi\nKANEMƆ YƐ Afrikaans Albania Amharic Arabic Armenia Azerbaijani Azerbaijani (Cyrillic) Basque Blɔfo Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Croatia Czech Denmark Dutch Efik Estonia Fante Finland French Ga Galician Georgia Germany Haitian Creole Hausa Hela Hungary Iloko Indonesia Italia Japan Kinyarwanda Kirghiz Kirundi Korea Krio Lithuania Malagasy Malay Malayalam Maya Mingrelian Nahuatl (Huasteca) Ndebele (Zimbabwe) Ngabere Norway Oromo Poland Portugal (Portugal) Portuguese (Brazil) Punjabi Romania Russia Sepedi Serbia (Roma) Serbian (Cyrillic) Setswana Shona Sinhala Slovak Slovenia Spania Swahili Sweden Tagalog Tahiti Tajiki Tankarana Tarascan Telugu Thailand Tiv Totonac Turkey Tzeltal Tzotzil Ukrain Umbundu Urdu Uzbek Valencian Vezo Welsh Xhosa Zapotec (Isthmus) Zapotec (Lachiguiri) Zulu\nYɛ March 14, 2015 lɛ, Buu-Mɔɔ Gilead Biblia Skul, klass ni ji 138 nɔ lɛ gbe amɛnikasemɔ naa yɛ Yehowa Odasefoi anikasemɔhe ni yɔɔ Patterson, New York lɛ. Afɔ̃ mɛi ni fa fe 14,000 nine kɛhã nifeemɔ nɛɛ. Amɛteŋ mɛi komɛi ba nifeemɔ lɛ shishi yɛ he ni afee yɛ lɛ, ni mɛi komɛi hu kwɛ lɛ vidio yɛ hei srɔtoi. Akɛ Maŋtsɛyeli lalai hei ejwɛ ni afee lɛ kpa nifeemɔ lɛ hiɛ. Sɛɛ mli lɛ, alá lalai nɛɛ yɛ nifeemɔ lɛ shishi. *\nGeoffrey Jackson, ni eji Yehowa Odasefoi Agbɛtsɔɔmɔ Kuu lɛ mli nyo lɛ, fee sɛinɔtalɔ kɛhã nifeemɔ lɛ. Yɛ ehiɛkpamɔ wiemɔ lɛ mli lɛ, ewo nikaselɔi lɛ hewalɛ koni amɛkɛ nilee kɛ tsɔsemɔ ni amɛná lɛ akɛto, moŋ lɛ, amɛkɛye amɛbua mɛi krokomɛi.—2 Timoteo 2:2.\nNyɛminuu Jackson wie nɔkwɛmɔnɔ kpakpa ni Mose fee yɛ enɛ gbɛfaŋ lɛ he. Akɛ Mose diɛŋtsɛ buu lɛ tsu nii akɛ jamɔhe kɛhã Israel maŋ lɛ kɛyashi be ko. Shi be ni ama kpeebuu lɛ agbe naa lɛ, akɛ no baafee jamɔhe agbɛnɛ. Etamɔ nɔ ni Yehowa hãaa Mose hegbɛ akɛ ebote He Krɔŋkrɔŋ Fe Fɛɛ lɛ, ejaakɛ osɔfonukpa lɛ pɛ yɔɔ nakai hegbɛ lɛ. Kɛ̃lɛ, nɔ ko etsɔɔɔ akɛ Mose wie eshi tsakemɔ nɛɛ. Moŋ lɛ, ekɛ anɔkwayeli fi Aaron sɛɛ yɛ enitsumɔ akɛ osɔfonukpa lɛ mli. (2 Mose 33:7-11; 40:34, 35) Mɛni wɔkaseɔ yɛ mli? Nyɛminuu Jackson kɛɛ, “Ohiɛ asɔ hegbɛ fɛɛ hegbɛ ni oyɔɔ lɛ, shi kaatsĩ naa ohã ohe kɔkɔɔkɔ.”\n“Ani Otsui Baafa yɛ Baa ko Gbɛɛmɔ Hewɔ?” Enɛ ji wiemɔ ni Kenneth Flodin, ni yeɔ ebuaa Gbɛtsɔɔmɔ Kuu lɛ Nitsɔɔmɔ Ajinafoi Akuu lɛ, hã lɛ saneyitso. Etsɔɔ akɛ, nikaselɔi lɛ kɛ shihilɛi komɛi baakpe ni baanyɛ awo amɛhe gbeyei, tamɔ yiwaa loo nitsumɔ ko ni etsumɔ bɛ mlɛo. Ekɛ wiemɔ ni yɔɔ 3 Mose 26:36 lɛ tsu nii kɛwo nikaselɔi lɛ hewalɛ akɛ, amɛkana shihilɛi ni tamɔ nakai lɛ akɛ anyɛŋ he nɔ ko afee, moŋ lɛ amɛbu lɛ akɛ eji baa gbiŋ ko kɛkɛ. No sɛɛ lɛ, Nyɛminuu Flodin tsɔɔ akɛ bɔfo Paulo nyɛ ekpee shihilɛi ni jaraa babaoo ni ekɛkpe lɛ anaa, akɛni ekɛ ehe fɔ Yehowa nɔ lɛ hewɔ.—2 Korintobii 1:8, 10.\n“Mɛni Otaoɔ?” Mark Sanderson, ni eji Gbɛtsɔɔmɔ Kuu lɛ mli nyo lɛ, hã wiemɔ ni nyiɛ sɛɛ yɛ nifeemɔ lɛ shishi lɛ. Ewie shishitoo mla ni yɔɔ Abɛi 13:12 lɛ he, jɛmɛ kɛɔ akɛ: “Hiɛnɔkamɔ ni baaa mli mra lɛ, ewoɔ mɔ tsui hela.” Dɔlɛ sane ji, mɛi babaoo hiɔ shi amɛwala bei fɛɛ ní amɛfee shwɛm, ejaakɛ amɛkɛ otii ni amɛnyɛŋ amɛshɛ he lɛ mamɔɔ amɛhiɛ, tamɔ ninámɔ aloo gbɛihemɔ nɛkɛ.\nYɛ Yesu beiaŋ lɛ, mɛi komɛi ná susumɔi ni ejaaa yɛ Yohane Baptisilɔ lɛ he. (Luka 7:24-28) Akɛ nɔkwɛmɔnɔ lɛ, amɛyakpa gbɛ akɛ Yohane baptisilɔ lɛ baafee woloŋlelɔ kpanaa ko ni baatsɔɔ amɛ jeŋ nibii komɛi. Kɛ́ nakai amɛkpa gbɛ lɛ, no lɛ amɛgbɛkpamɔ lɛ eyabaaa mli, ejaakɛ Yohane shiɛ anɔkwale sane pɔtɛɛ ko. Mɛi komɛi hu yakpa gba akɛ ebaafee anunyam gbɔmɔ ko ni ewula jogbaŋŋ. Shi Yohane saa ehe tamɔ ohiafo. Kɛ̃lɛ, mɛi ni miikpa gbalɔ gbɛ lɛ anine eyanyɛɛɛ shi, ejaakɛ Yohane jeee gbalɔ kɛkɛ, moŋ lɛ eji gbɛsaalɔ hu kɛhã Mesia lɛ!—Yohane 1:29.\nNyɛminuu Sanderson kɛ wiemɔ nɛɛ wo nikaselɔi lɛ hewalɛ koni amɛkɛ amɛjwɛŋmɔ ama nibii kpakpai anɔ. Nɔ najiaŋ ni amɛbaasumɔ ni amɛhé gbɛ́i loo amɛkpa bulɛ krɛdɛɛ ko gbɛ yɛ amɛsɔɔmɔ lɛ mli lɛ, esa akɛ amɛkɛfee oti ni ma amɛhiɛ akɛ amɛkɛ tsɔsemɔ ni amɛná lɛ baatsu nii koni mɛi krokomɛi hu aná he sɛɛ. Gbɛi anɔ ni amɛbaanyɛ amɛfee enɛ ji, ní amɛtsɔɔ mɛi nibii ni amɛyakase yɛ Gilead lɛ, amɛwaje nyɛmimɛi lɛ ahemɔkɛyeli, ni amɛsumɔ amɛ. Nyɛminuu Sanderson wo nikaselɔi lɛ hewalɛ akɛ, “Nyɛkɛ heshibaa asɔmɔa nyɛmimɛi lɛ, nyɛbɔa mɔdɛŋ nyɛfea Yehowa suɔmɔnaa nii, ni nyɛnine enyɛŋ shi kɔkɔɔkɔ.”\n“Lɛɛ Mɔ ni Hɔmɔ Yeɔ Lɛ Lɛ.” Enɛ ji saneyitso ni James Cauthon, ni eji tsɔɔlɔ yɛ Nitsumɔhe ni Kwɛɔ Teokrase Skul Srɔtoi lɛ Anɔ lɛ hã. Nyɛminuu Cauthon tsɔɔ akɛ, mɔ fɛɛ mɔ sumɔɔ ni ajie suɔmɔ kpo atsɔɔ lɛ, ajie hiɛsɔɔ kpo atsɔɔ lɛ, ni ana akɛ ehe yɛ sɛɛnamɔ. Yesu po nu he nakai, ni Yehowa tsu he nii be ni ekɛ wiemɔi ni taa mɔ tsuiŋ wo Yesu hewalɛ yɛ ebaptisimɔ mli lɛ.—Mateo 3:16, 17.\nYehowa ehã wɔ nyɛmɔ ko, no ji wɔwiemɔi ni wɔbaanyɛ wɔkɛwo mɛi hewalɛ ni wɔkɛtswa amɛ wɔma shi, ni eekpa gbɛ akɛ wɔkɛ nyɛmɔ nɛɛ baatsu nii. (Abɛi 3:27) Nyɛminuu Cauthon wo amɛ hewalɛ ekɛɛ, “Nyɛtsɔsea nyɛhe akɛ nyɛbaatao nibii kpakpai pɛ yɛ mɛi ahe, ni nyɛjie amɛyi.” Kɛ́ wɔjɛ wɔtsuiŋ wɔjie nyɛmimɛi lɛ ayi lɛ, amɛbaana akɛ wɔhiɛ sɔɔ amɛmɔdɛŋbɔi lɛ waa.\n“Ekɛ Ehe Hã Kɛyawula Shi.” Mark Noumair ni eji yelikɛbualɔ kɛhã Nitsɔɔmɔ Ajinafoi Akuu lɛ hã wiemɔ ni nyiɛ sɛɛ lɛ. Ekɛ bɔfo Paulo nɔkwɛmɔnɔ lɛ tsu nii kɛtsɔɔ nikaselɔi lɛ akɛ, amɛmii akashɛ fioo kɛkɛ ni akpaa gbɛ ni amɛnyɛɔ amɛtsuɔ lɛ pɛ he. Shi moŋ lɛ, taakɛ Paulo fee lɛ, amɛkɛ amɛhe ashã afɔle amɛhã mɛi krokomɛi, ni amɛbaaná anɔkwa miishɛɛ.—Filipibii 2:17, 18.\nYɛ shihilɛi ni jaraa amli po lɛ, Paulo nijiaŋ ejeee wui. Paulo kɛ ehe hã kɛyawula shi, ejaakɛ etee nɔ ekɛ ehewalɛ fɛɛ tsu sɔɔmɔ nitsumɔ lɛ kɛyashi egbo. Enyɛ ewie yɛ anɔkwale mli akɛ: “Foidamɔ lɛ, mida migbe naa.” (2 Timoteo 4:6, 7) Nyɛminuu Noumair wo nikaselɔi lɛ hewalɛ koni amɛkase Paulo, kɛtsɔ anɔkwayeli ni amɛkɛbaafi Maŋtsɛyeli nitsumɔi ni atu awo amɛdɛŋ lɛ sɛɛ lɛ nɔ.\nNiiashikpamɔi. Michael Burnett, ni lɛ hu eji Gilead tsɔɔlɔ lɛ kwɛ nifeemɔ ni nyiɛ sɛɛ nɔ. Yɛ enɛ mli lɛ, nikaselɔi lɛ ekomɛi gba niiashikpamɔi ni amɛná yɛ shiɛmɔ nitsumɔ lɛ mli be ni amɛyɔɔ Patterson lɛ, ni amɛfee he nɔkwɛmɔnɔ.\nYɛ nikaselɔi lɛ aniiashikpamɔi eko fɛɛ eko mli lɛ, yibiiwoo kpakpai jɛ mli kɛba, ejaakɛ amɛŋɔ hegbɛ fɛɛ hegbɛ ni amɛná lɛ kɛye mɛi odase, ni amɛbɔ mɔdɛŋ amɛshiɛ yɛ mɛi lɛ amaŋ wiemɔi amli. Akɛ nɔkwɛmɔnɔ lɛ, akɛɛ nikaselɔi ateŋ mɔ kome akɛ, shikpɔŋkuku ni etaoɔ eyashiɛ yɛ mli lɛ, mɛi pii yɛ jɛmɛ ni wieɔ Spanish. No hewɔ lɛ, gbi lɛ eko ni ebaashi kɛya shiɛmɔ lɛ, ekɛ JW Language app lɛ tsu nii kɛkase wiemɔi fioo komɛi yɛ Spanish mli. Nakai gbi lɛ nɔŋŋ lɛ, ekɛ nuu ko ni wieɔ Spanish kpe yɛ gbɛjegbɛ lɛ nɔ. Ekɛ Spanish fioo ni ekase lɛ tsu nii kɛje sanegbaa shishi, ni no hã ekɛ nuu lɛ kɛ eweku mli bii ejwɛ je Biblia mli nikasemɔ shishi.\nAbibii Mɛi Saji. No sɛɛ lɛ, William Turner Jr. ni eji yelikɛbualɔ kɛhã Gbɛtsɔɔmɔ Kuu lɛ Sɔɔmɔ Ajinafoi lɛ bibii nikaselɔi lɛ ateŋ mɛi ejwɛ saji; ehã amɛgba niiashikpamɔi ni amɛná dani amɛba Gilead, kɛ niiashikpamɔi hu ni amɛná yɛ skul lɛ mli.\nNikaselɔi lɛ gba tsɔsemɔ ni akɛhã amɛ lɛ mli nibii ni ewo amɛ hewalɛ lɛ ekomɛi. Akɛ nɔkwɛmɔnɔ lɛ, nikaselɔ lɛ eko gba nɔ ni ekase kɛjɛ Biblia amaniɛbɔɔ ni yɔɔ Luka yitso 10 lɛ mli. Yesu kaselɔi 70 ni etsu amɛ lɛ amii shɛ amɛhe waa akɛ amɛshiɛmɔ nitsumɔ lɛ ye omanye. Yesu hu ná miishɛɛ, shi ehã ekaselɔi lɛ le akɛ amɛkahã amɛmiishɛɛ lɛ damɔ yibii ni ejɛ amɛshiɛmɔ lɛ mli kɛba lɛ pɛ nɔ, moŋ lɛ nɔ titri ni esa akɛ ehã amɛmii ashɛ amɛhe ji, le ni amɛbaná amɛle akɛ Yehowa hiɛ sɔɔ amɛmɔdɛŋbɔi lɛ. Enɛ hãa wɔnaa akɛ, Yehowa hiɛ ni wɔsaa lɛ ji nɔ titri ni hãa wɔnáa miishɛɛ, jeee wɔshihilɛ.\nNyɛminuu Turner kane sane ni yɔɔ Filipibii 1:6 lɛ, ni ekɛwo nikaselɔi lɛ hewalɛ akɛ Yehowa ‘eje nitsumɔ kpakpa shishi’ yɛ amɛmli, ni Yehowa baaya nɔ ekɛ amɛ ahi shi.\n“Nyɛkwɛa Yehowa.” Samuel Herd, ni eji Gbɛtsɔɔmɔ Kuu lɛ mli nyo lɛ hã nifeemɔ lɛ shishi wiemɔ titri lɛ. Etsɔɔ mli akɛ, wɔnyɛŋ wɔkɛ wɔhiŋmɛi nɛɛ ana Yehowa. Belɛ, te wɔbaafee tɛŋŋ ni wɔkwɛ lɛ mɔ?\nGbɛ kome ni wɔbaanyɛ wɔtsɔ nɔ wɔna Yehowa ji ní wɔjwɛŋ nibii ni ebɔ anɔ, ejaakɛ nomɛi hãa wɔleɔ ehe nii. Agbɛnɛ hu lɛ, Yehowa ‘ehã wɔtsui hiŋmɛii anɔ etse.’ (Efesobii 1:18) Kɛ́ wɔtee nɔ wɔkane Biblia lɛ daa lɛ, wɔbaale Yehowa he nii babaoo. Ni kɛ́ wɔkaseɔ Yehowa he nii lɛ daa lɛ, wɔnuɔ he akɛ wɔbɛŋkɛ lɛ kpaakpa.\nEsa akɛ wɔhé be kɛkane Sanekpakpai lɛ jogbaŋŋ ni wɔjwɛŋ nɔ, ejaakɛ Yesu wiemɔi kɛ enifeemɔi ni yɔɔ mli lɛ hãa wɔnaa mɔ tuuntu ni Yehowa ji. Yesu jie Yehowa sui lɛ akpo jogbaŋŋ aahu akɛ, enyɛ ewie akɛ: “Mɔ fɛɛ mɔ ni ena mi lɛ ena Tsɛ lɛ hu.”— Yohane 14:9.\nNyɛminuu Herd wo toibolɔi lɛ hewalɛ akɛ, amɛkwɛ Yesu kɛle Yehowa, shi no pɛ kɛkɛ faaa, esa akɛ amɛkase nibii ni amɛna akɛ Yesu fee lɛ hu. Akɛ nɔkwɛmɔnɔ lɛ, taakɛ Yesu bɔ mɔdɛŋ elɛ mɛi kɛ niyenii lɛ, nakai nɔŋŋ esa akɛ wɔ hu wɔbɔ mɔdɛŋ wɔkɛ hiɛdɔɔ atsɔɔ mɛi Yehowa he nibii ni wɔkase lɛ.\nKɛ́ wɔkwɛ Yehowa loo wɔkɛ wɔhiŋmɛi ma enɔ lɛ, mɛni jɛɔ mli kɛbaa? Wɔbaanyɛ wɔná hiɛkɛnɔfɔɔ ni lalatsɛ lɛ ná lɛ eko; eŋma akɛ: “Mikɛ Yehowa toɔ mihiɛ daa: ní eyɔɔ mininejurɔ nɔ nɛɛ, mididãŋ.—Lala 16:8.\nNaamuu. Be ni nikaselɔi lɛ anine eshɛ amɛyijiemɔ woji lɛ anɔ etã lɛ, amɛteŋ mɔ kome kane wolo ko ni klasbii lɛ fee ekome kɛŋma lɛ kɛjie amɛhiɛsɔɔ kpo. No sɛɛ lɛ, Nyɛminuu Jackson kɛɛ nikaselɔi ni gbe skul lɛ naa akɛ, esaaa akɛ amɛnuɔ he akɛ esa akɛ nɔ fɛɛ nɔ ni amɛbaatsɔɔ mɛi lɛ afee nɔ ko hee loo nɔ ko srɔto. Nɔ ni esa akɛ amɛfɔ feemɔ ji, ní amɛtsɛ nyɛmimɛi lɛ atoi sɛɛ loo amɛkai amɛ yɛ nibii ni amɛle momo lɛ ahe. Nyɛminuu Jackson ma nɔ mi ehã amɛ akɛ, esa akɛ amɛba amɛhe shi be fɛɛ be. Ekɛfata he ehã amɛ akɛ, nɔ najiaŋ ni amɛbaagbala mɛi ajwɛŋmɔ kɛba amɛnɔ loo Gilead tsɔsemɔ ni amɛná lɛ nɔ lɛ, esa akɛ amɛgbala mɛi ajwɛŋmɔ kɛya Biblia lɛ kɛ wɔ-Biblia kasemɔ woji kɛ nibii krokromɛi lɛ anɔ. No ji, nɔ najiaŋ ni amɛbaaje mɛi ni nako hegbɛ loo amɛnáŋ hegbɛ amɛya Gilead skul lɛ eko lɛ anijiaŋ wui lɛ, esa akɛ amɛye amɛbua nyɛmimɛi Kristofoi nɛɛ koni amɛná asafo lɛ woji kɛ nibii ni afee ni amɛyɔɔ eko lɛ he sɛɛ kɛmɔ shi. Mɛi fɛɛ ni ba nifeemɔ lɛ shishi lɛ nu he akɛ awaje amɛ jogbaŋŋ, ni amɛtswa amɛfai shi akɛ amɛbaasɔmɔ amɛnyɛmimɛi lɛ.\nKlasbii lɛ Ahe Saji\nNikaselɔi lɛ ayibɔ: 48\nGbalashihilɛ mli hefatalɔi: 16\nHii oshijafoi: 12\nYei oshijafoi: 4\nAfii ni amɛye kɛ́ aja mli pɛpɛɛpɛ: 40.3\nAfii ni abaptisi amɛ kɛ́ aja mli pɛpɛɛpɛ: 24.0\nAfii ni amɛkɛhi be fɛɛ sɔɔmɔ lɛ mli kɛ́ aja mli pɛpɛɛpɛ: 19.5\nMaji srɔtoi anɔ ni amɛjɛ: 29 *\nGilead Klas ni Ji 138\nKlasbii lɛ. *\nFreeman kɛ Miriam Abbey\nArsen kɛ Alyona Airiiantc\nHaja kɛ Lalatiana kɛriakaja\nDale kɛ Sonia Clarke\nMichael kɛ Katrina Davies\nMark kɛ Jill Hollis\nHugues kɛ Rachel Kabitshwa\nRobert kɛ Samantha Li\nGilles kɛ Christiane Mba\nKyaw kɛ Hka Tawm Naing\nVictor kɛ Ami Namba\nEbenezer kɛ Sonnie Neal\nSóstenes kɛ Ely Rodrigues\nAnja Van Looveren\nK. Abdiel kɛ Armande Worou\n^ kk. 2 Otsi lɛ shishijee mli lɛ, ato lala hee lɛ he gbɛjianɔ ahã mɛi fɛɛ ni baaba nifeemɔ lɛ.\n^ kk. 32 Jeee maji lɛ fɛɛ atsɔɔ yɛ map lɛ nɔ lɛ.\n^ kk. 34 Jeee klasbii lɛ fɛɛ agbɛ́i aŋma lɛ.\nNAMƐI FEƆ YEHOWA SUƆMƆNAA NII ŊMƐNƐ?\nMɛɛ Srɔtoi Skul Ato He Gbɛjianɔ Ahã Gbɛgbalɔi?\nMɛɛ tsɔsemɔ krɛdɛɛ ato he gbɛjianɔ ahã mɛi ni kɛ amɛbe fɛɛ shiɛɔ Maŋtsɛyeli lɛ he sane lɛ?


4 Mose 34 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ\nKanaan husui lɛ (1-15)\nHii ni afã koni amɛja shikpɔŋ lɛ (16-29)\n34 Ni Yehowa tee nɔ ekɛ Mose wie ekɛɛ: 2 “Okɛ gbɛtsɔɔmɔi nɛɛ ahã Israelbii lɛ akɛ: ‘Kɛ́ nyɛtee Kanaan shikpɔŋ lɛ nɔ lɛ,+ shikpɔŋ ní baatsɔ nyɛgboshinii, ni ji Kanaan shikpɔŋ lɛ yɛ ehusui lɛ anaa lɛ nɛ.+ 3 “‘Nyɛwuoyigbɛ husu lɛ baajɛ Zin ŋa lɛ nɔ, yɛ Edom ŋɛlɛ nɔ, ni nyɛwuoyigbɛ husu yɛ bokãgbɛ lɛ baajɛ Ŋoo Ŋshɔ* lɛ naagbeehe lɛ.+ 4 Nyɛhusu lɛ baadɔ kɛyatsɔ he ni atsɔɔ kɛkwɔɔ Akrabim+ lɛ wuoyigbɛ, ni ebaatsa nɔ kɛya Zin, ni ebaayagbe naa yɛ Kadesh-barnea+ wuoyigbɛ. Ni ebaatsa nɔ kɛyamɔ Hazar-adar+ aahu kɛya Azmon. 5 Husu lɛ baadɔ yɛ Azmon kɛya Ejipt Nujɔɔ* lɛ mli, ni ebaayagbe naa yɛ Ŋshɔ* lɛ naa.+ 6 “‘Nyɛnaigbɛ husu lɛ baafee Ŋshɔ Wulu* lɛ kɛ ŋshɔ lɛ naa. Enɛ baafee nyɛnaigbɛ husu.+ 7 “‘Agbɛnɛ, enɛ baafee nyɛkooyigbɛ husu: Nyɛgbáa nyɛhusu lɛ kɛjɛa Ŋshɔ Wulu lɛ he kɛyaa Hor Gɔŋ lɛ he. 8 Kɛjɛ Hor Gɔŋ lɛ he lɛ, nyɛgbáa husu lɛ kɛyaa Lebo-hamat,*+ ni husu lɛ baayagbe naa yɛ Zedad.+ 9 Ni husu lɛ baajɛ jɛmɛ kɛyamɔ Zifron, ni ebaayagbe naa yɛ Hazar-enan.+ Enɛ baafee nyɛkooyigbɛ husu. 10 “‘No sɛɛ lɛ, nyɛgbáa nyɛbokãgbɛ husu lɛ kɛjɛa Hazar-enan kɛyaa Shefam. 11 Husu lɛ baatsa nɔ kɛjɛ Shefam kɛya Ribla yɛ Ain bokãgbɛ, ni husu lɛ baakpeleke shi, ni ebaafo mli yɛ gɔŋkpɔi ni yɔɔ Kineret Ŋshɔ* lɛ bokãgbɛ lɛ anɔ.+ 12 Husu lɛ baatsa nɔ kɛyamɔ Yordan lɛ, ni ebaayagbe naa yɛ Ŋoo Ŋshɔ lɛ naa.+ Enɛ baafee nyɛshikpɔŋ+ lɛ kɛ ehe husui ni bɔle lɛ kɛkpe lɛ.’” 13 No hewɔ lɛ, Mose kɛɛ Israelbii lɛ akɛ: “Enɛ ji shikpɔŋ ni nyɛbaafɔ̃ oshiki kɛja nyɛhã nyɛhe lɛ,+ tamɔ bɔ ni Yehowa fã akɛ akɛhã wekui nɛɛhu kɛ fã lɛ. 14 Ejaakɛ Rubenbii lɛ aweku lɛ yɛ amɛtsɛmɛi ashĩa lɛ naa, kɛ Gadbii lɛ aweku lɛ yɛ amɛtsɛmɛi ashĩa lɛ naa, kɛ Manase weku lɛ fã lɛ eŋɔ amɛgboshinii lɛ momo.+ 15 Wekui enyɔ kɛ fã lɛ eŋɔ amɛgboshinii momo yɛ Yordan kpokpaa lɛ bokãgbɛ, yɛ Yeriko ŋɛlɛ nɔ, yɛ hulushiteehe lɛ gbɛ.”+ 16 Yehowa tee nɔ ekɛ Mose wie ekɛɛ: 17 “Hii ni baaja shikpɔŋ lɛ amɛhã nyɛ koni etsɔ nyɛnɔ lɛ agbɛ́ii nɛ: Osɔfo Eleazar+ kɛ Yoshua,+ Nun binuu lɛ. 18 Ni nyɛŋɔa wekunukpa kome kɛjɛa weku fɛɛ weku mli koni amɛja shikpɔŋ lɛ amɛhã nyɛ akɛ nyɛgboshinii.+ 19 Hii lɛ agbɛ́ii nɛ: Yuda weku+ lɛ mli lɛ, Kaleb,+ Yefune binuu lɛ; 20 Simeonbii lɛ aweku+ lɛ mli lɛ, Shemuel, Amihud binuu lɛ; 21 Benyamin weku+ lɛ mli lɛ, Elidad, Kislon binuu lɛ; 22 Danbii lɛ aweku+ lɛ mli lɛ, wekunukpa Buki, Yogli binuu lɛ; 23 Yosef bihii+ lɛ ateŋ lɛ, Manasebii aweku+ lɛ mli lɛ, wekunukpa Haniel, Efod binuu lɛ; 24 Efraimbii lɛ aweku+ lɛ mli lɛ, wekunukpa Kemuel, Shiftan binuu lɛ; 25 Zebulonbii lɛ aweku+ lɛ mli lɛ, wekunukpa Elizafan, Parnak binuu lɛ; 26 Isakarbii lɛ aweku+ lɛ mli lɛ, wekunukpa Paltiel, Azan binuu lɛ; 27 Asherbii aweku+ lɛ mli lɛ, wekunukpa Ahihud, Shelomi binuu lɛ; 28 Naftalibii lɛ aweku+ lɛ mli lɛ, wekunukpa Pedahel, Amihud binuu lɛ.” 29 Mɛnɛɛmɛi ji mɛi ni Yehowa fã akɛ amɛja shikpɔŋ lɛ amɛhã Israelbii lɛ yɛ Kanaan shikpɔŋ lɛ nɔ lɛ.+


Okɛ Obi Oblanyo Loo Oblayoo lɛ Awie—Ni Nyɛtaaa Sane Naa | Nibii ni Haa Miishɛɛ Hiɔ Weku Mli\nKANEMƆ YƐ Afrikaans Albania Amharic Arabic Armenia Armenia (West) Aymara Bengali Bicol Blɔfo Bulgaria Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Croatia Czech Denmark Dutch Efik Estonia Ewe Finland French Ga Georgia Germany Greenland Guarani Gujarat Haitian Creole Hebri Hela Hiligaynon Hindi Hungary Iceland Igbo Iloko Indonesia Italia Japan Kannada Kazakh Kikuyu Kiluba Kinyarwanda Kirghiz Kirundi Korea Lingala Lithuania Luo Macedonia Malagasy Malayalam Malta Marathi Mongolia Myanmar Ngabere Norway Nzema Oromo Ossetia Pangasinan Papiamento (Aruba) Papiamento (Curaçao) Persia Poland Portuguese (Brazil) Punjabi Quechua (Bolivia) Rarotongan Romania Russia Samoa Sango Sepedi Serbia (Roma) Serbian (Cyrillic) Sesotho (Lesotho) Setswana Shona Silozi Sinhala Slovak Slovenia Solomon Islands Pidgin Spania Sranantongo Swahili Sweden Tagalog Tamil Tatar Telugu Tetun Dili Thailand Tigrinya Tsonga Turkey Twi Ukrain Urdu Uzbek Venda Vietnam Xhosa Yoruba Zulu\nOkɛ Obi Oblanyo Loo Oblayoo lɛ Awie—Ni Nyɛtaaa Sane Naa\n“Be ni mibiyoo lɛ ye afii 14 lɛ, ekɛ mi bɔi sane naa taamɔ. Kɛ́ mikɛɛ lɛ akɛ, ‘Be eshɛ ni esa akɛ oye ogbɛkɛ nii lɛ,’ etoɔ he ehaa mi akɛ, ‘Jeee bo obaatsɔɔ mi be ni esa akɛ maye nii.’ Ni kɛ́ mibi lɛ akɛ ‘Ani ogbe oshĩa nifeemɔ lɛ naa lo’ lɛ, ekɛɔ mi akɛ, ‘Kpa minaa gbamɔ!’ Be babaoo lɛ, wɔkɛ mlifu bolɔɔ wɔwoɔ wɔhe.”—MAKI, JAPAN. *\nKɛ́ fɔlɔ ji bo lɛ, naataamɔ ji naagba ni wa fe fɛɛ ni okɛbaakpe yɛ obi oblanyo loo oblayoo tsɔsemɔ mli lɛ ateŋ ekome—ni ebaabi koni oto otsui shi. Maria ni yɔɔ Brazil ni yɛ biyoo ni eye afii 14 lɛ kɛɛ akɛ: “Kɛ́ mibi lɛ kɛ mi taa sane naa lɛ, ehaa mimli woɔ la naakpa. Wɔmli fuɔ aahu akɛ wɔbolɔɔ wɔwoɔ wɔhe.” Yoo ko ni atsɛɔ lɛ Carmela ni jɛ Italy lɛ hu kɛ naagba ni tamɔ nakai kpeɔ. Ekɛɛ akɛ: “Be fɛɛ be ni mikɛ mibinuu lɛ baataa sane naa lɛ etsɔɔ bei, ni nɔ ni jɛɔ mli kɛbaa ji akɛ, eŋaa eyi ewoɔ etsu mli.”\nMɛni hewɔ oblahii kɛ oblayei komɛi taa sane naa waa nakai? Ani amɛnanemɛi ji mɛi ni woɔ amɛyiŋ? Ekolɛ nakai ji sane lɛ. Biblia lɛ kɛɔ akɛ, nanemɛi ni mɔ ko kɛbɔɔ lɛ baanyɛ aná enɔ hewalɛ kpakpa loo hewalɛ gbonyo. (Abɛi 13:20; 1 Korintobii 15:33) Kɛfata he lɛ, hiɛtserɛjiemɔ nibii ni afee kɛha oblahii kɛ oblayei ŋmɛnɛ lɛ jieɔ atuatsemɔ kɛ mɔ ni abuuu yi akɛ tɔmɔ bɛ he.\nShi nibii komɛi hu yɛ ni esa akɛ asusu he—eji nibii ni kɛ́ oná ole bɔ ni enáa obi lɛ nɔ hewalɛ ehaa lɛ, ehe nitsumɔ waaa tsɔ. Ekomɛi nyiɛ sɛɛ nɛɛ.\nOBI LƐ JWƐŊMƆ MIISA\nBɔfo Paulo ŋma akɛ: “Beni miji abifao lɛ, miwieɔ tamɔ abifao, mijwɛŋɔ nii ahe tamɔ abifao, misusuɔ tamɔ abifao; shi beni mitsɔ̃ nuu nukpa lɛ, mishɛrɛ abifabii anii lɛ mishwie sɛɛ.” (1 Korintobii 13:11) Taakɛ Paulo wiemɔi lɛ tsɔɔ lɛ, bɔ ni gbekɛbii jwɛŋɔ lɛ yɛ srɔto kwraa yɛ onukpai anɔ he. Yɛ mɛɛ gbɛ nɔ?\nYɛ gbekɛbii agbɛfaŋ lɛ, nɔ ni hi kɛ nɔ ni ehiii pɛ amɛnaa. Shi jeee nakai eji yɛ onukpai agbɛfaŋ, onukpai bɔɔ mɔdɛŋ amɛjwɛŋɔ saji ni bɛ faŋŋ lɛ po anɔ kɛyaa shɔŋŋ dani amɛmuɔ sane naa loo amɛkpɛɔ amɛyiŋ. Akɛ nɔkwɛmɔnɔ lɛ, bei pii lɛ kɛ́ onukpai baakpɛ yiŋ ko lɛ, amɛkwɛɔ kɛji nɔ ni amɛyaafee lɛ hi loo ehiii, kɛ bɔ ni ebaasa mɛi ahe eha. Ekolɛ, enɛ ebatsɔ amɛsu. Shi, yɛ oblahii kɛ oblayei agbɛfaŋ lɛ, kpaako amɛkaseɔ.\nBiblia lɛ woɔ oblahii kɛ oblayei hewalɛ koni amɛná “nilee kɛ jwɛŋmɔ.” (Abɛi 1:4) Anɔkwa, Biblia lɛ woɔ Kristofoi fɛɛ hewalɛ ni amɛkɛ “amɛjwɛŋmɔ nyɛmɔ” lɛ atsu nii. (Romabii 12:1, 2; Hebribii 5:14) Kɛlɛ, bei komɛi lɛ bɔ ni obi oblanyo loo oblayoo lɛ jwɛŋɔ nii ahe ehaa lɛ baaha ekɛ bo ataa sane naa, ekolɛ yɛ sane bibioo ko po hewɔ. Loo ekolɛ, ebaatsɔɔ ejwɛŋmɔ yɛ sane ko he bɔ ni baaha ona akɛ esusumɔ lɛ ejaaa kwraa. (Abɛi 14:12) Yɛ shihilɛ ni tamɔ nɛkɛ mli lɛ, mɛɛ gbɛ nɔ obaatsɔ okɛ lɛ asusu nii ahe moŋ fe ni okɛ lɛ baataa sane naa?\nKAA ENƐ OKWƐ: Ŋɔɔ lɛ akɛ obi lɛ miikase bɔ ni ajwɛŋɔ sane nɔ ahaa, ni ekolɛ ebɛ nɔmimaa tsɔ yɛ esusumɔ ni ejie lɛ kpo lɛ he. Kɛ́ ootao ona nɔ tuuntu ni etsɔɔ lɛ, jiemɔ eyi akɛ etsɔɔ ejwɛŋmɔ. (“Kɛ́ mikɛ bo kpãaa gbee yɛ owiemɔi lɛ ekomɛi amli po lɛ, minuɔ nɔ ni ootao otsɔɔ lɛ shishi.”) No sɛɛ lɛ, ye obua lɛ koni epɛi esusumɔ lɛ mli. (“Ani osusuɔ akɛ nɔ ni owie lɛ kɔɔ shihilɛ fɛɛ shihilɛ he?”) Bɔ ni obi oblanyo loo oblayoo lɛ baashwie eyiŋ ekoŋŋ yɛ lɛ diɛŋtsɛ esusumɔi lɛ ahe lɛ baaha onaa akpɛ ohe pam.\nShi ha enɛ ahi ojwɛŋmɔŋ: Kɛ́ okɛ obi lɛ miisusu nii ahe lɛ, kaasusu akɛ esa akɛ oha ena akɛ osane ja. Kɛ́ efee tamɔ nɔ ni owie lɛ eko eko enyɔɔɔ looŋ po lɛ, bɔ fɛɛ bɔ ni fee lɛ, obi lɛ baakase nibii pii yɛ nyɛsanegbaa lɛ mli fe bɔ ni okpaa gbɛ—loo fe bɔ ni ebaaha ole. Kɛ́ be fioo sɛɛ lɛ ona akɛ obi nɛɛ kɛ nɔ ni otsɔɔ lɛ lɛ ebɔi nitsumɔ, ni eekɛɛ po akɛ eji lɛ diɛŋtsɛ esusumɔ lɛ, ohiɛ akafee bo yaa.\n“Bei komɛi lɛ, mibinuu lɛ kɛ mi taa sane naa yɛ nibii bibii po ahe—akɛ nɔkwɛmɔnɔ lɛ, yɛ bɔ ni esaaa ni efiteɔ nii loo eshiɔ enyɛmi yoo fioo lɛ la lɛ he. Shi be babaoo lɛ, etamɔ nɔ ni esumɔɔ koni mabi nɔ hewɔ ni efeɔ nakai lɛ koni manu lɛ shishi, ni makɛɛ akɛ, ‘Oo, sane lɛ moŋ nɛ’ aloo ‘No hewɔ lɛ, osusumɔ nɛ.’ Kɛ́ misusu he lɛ, minaa akɛ eji mikɛɛ nɔ ko tamɔ nakai kulɛ naataamɔi lɛ pii ahe ebahiaŋ.”—Kenji, Japan.\nBENI EKPƐƆ EYIŊ\nFɔlɔi ni hiɛ kã shi lɛ yeɔ amɛbuaa amɛbii koni amɛjie amɛsusumɔi akpo ni amɛsheee gbeyei\nOblanyo loo oblayoo tsɔsemɔ lɛ mli nɔ ni tsii fe fɛɛ lɛ ateŋ ekome ji ní atsɔse lɛ koni kɛ́ be shɛ ni eshi shĩa etee lɛ, enyɛ ekwɛ ehe akɛ onukpa. (1 Mose 2:24) Tsɔsemɔ nɛɛ ateŋ ekome ji ní aye abua lɛ ni ele ehe jogbaŋŋ—sui komɛi, susumɔi, kɛ nifeemɔi ni haa anaa mɔ tuuntu ni eji. Akɛ oblanyo loo oblayoo ni le mɔ tuuntu ni eetao etsɔ lɛ, kɛ́ aanyɛ enɔ koni efee nɔ ko ni ejaaa lɛ, jeee nɔ ni baajɛ yiŋ ni ebaakpɛ lɛ mli aba lɛ kɛkɛ he ebaajwɛŋ. Ebaabi ehe hu akɛ: ‘Mɛɛ mɔ nɛkɛ miji? Mɛɛ sui miyɔɔ? Kɛ́ mɔ ko ni yɔɔ sui nɛɛ kɛ shihilɛ nɛɛ ekpe lɛ, mɛni ebaafee?’—2 Petro 3:11.\nBiblia lɛ gbaa wɔ oblanyo ko ni atsɛɔ lɛ Yosef, ni le mɔ tuuntu ni eji lɛ he sane. Akɛ nɔkwɛmɔnɔ lɛ, beni Potifar ŋa lɛ kɛɛ ekɛ lɛ abaná bɔlɛ lɛ, Yosef to he akɛ: “Te aaafee tɛŋŋ ni mafee efɔŋ kpeteŋkpele ni tamɔ nɛkɛ nɛɛ, ni mafee esha mashi Nyɔŋmɔŋ?” (1 Mose 39:9) Tsɛ, no beaŋ lɛ awoko Israelbii lɛ mla ni guɔ gbalafitemɔ loo ajwamaŋbɔɔ, shi Yosef na Nyɔŋmɔ susumɔ yɛ sane lɛ he. Nɔ ni fe nakai lɛ, wiemɔi ni ji “te aaafee tɛŋŋ ni mafee” lɛ tsɔɔ akɛ Nyɔŋmɔ suɔmɔnaa nii ji nɔ ni kã etsui nɔ—eji eshihilɛ fã.—Efesobii 5:1.\nObi lɛ hu eshɛ he ni ebaaha ana nɔ mɔ tuuntu ni ji. Enɛ ja, ejaakɛ hekɛnɔfɔ̃ɔ ni eyɔɔ yɛ eyiŋkpɛi loo ehemɔkɛyelii amli lɛ baaye abua lɛ ni enyɛ ekpee nɔnyɛi ni enanemɛi kɛbaaba enɔ lɛ anaa ni efi shi shiŋŋ. (Abɛi 1:10-15) Nakai nɔŋŋ nɔ̃ mɔ ni etaoɔ eji lɛ baanyɛ aha ekɛ bo ataa sane naa. Kɛ́ eba lɛ nakai lɛ mɛni obaafee?\nKAA ENƐ OKWƐ: Nɔ najiaŋ ni okɛ lɛ baataa sane naa lɛ, nɔ ni esa akɛ ofee nɔŋŋ ji ní obaale nɔ ni etsɔɔ lɛ. (“Ha manu nɔ ni otaoɔ otsɔɔ lɛ shishi. Ani ootsɔɔ akɛ . . . ”) No sɛɛ lɛ, bi lɛ sane. (“Mɛni haa onuɔ he nakai?” loo “Mɛni ha omu sane naa nakai?”) Tsɔ esusumɔi anɔ kɛle nɔ ni yɔɔ eyitsoŋ. Ha etsɔɔ ejwɛŋmɔ. Kɛ́ nɔ ni ekɛ bo kpãaa gbee yɛ he lɛ jeee nɔ ko ni baafite nii, shi eji srɔtofeemɔ ko kɛkɛ lɛ, kpɛlɛmɔ nɔ oha lɛ kɛtsɔɔ akɛ obuɔ lɛ—kɛ́ okɛ lɛ kpãaa gbee yɛ fɛɛ mli po.\nNaagba ko bɛ he akɛ mɔ ko baajie sui komɛi—kɛ nibii ni jɛɔ mli kɛbaa—ni baaha ana nɔ mɔ ni eji lɛ akpo, sɛɛnamɔ yɛ he hu. Ejaakɛ Biblia lɛ kɛɔ akɛ esaaa akɛ Kristofoi feɔ amɛnii tamɔ gbekɛbii ni “tsɔɔmɔ kɔɔyɔɔ fɛɛ tsɔɔmɔ kɔɔyɔɔ hosoɔ amɛ, ni ekpalaa amɛ kɛyaa kɛbaa yɛ gbɔmɛi aŋaa fɔŋ too mli.” (Efesobii 4:14) No hewɔ lɛ, ŋmɛɛ obi oblanyo loo oblayoo lɛ gbɛ, ni kɛ́ ebaahi lɛ wo lɛ hewalɛ koni ekɛ enifeemɔ atsɔɔ akɛ eyɛ hekɛnɔfɔ̃ɔ yɛ eyiŋkpɛi loo esusumɔ amli.\n“Kɛ́ miha mibiyei lɛ na akɛ miisumɔ mabo amɛ toi lɛ, no haa amɛsumɔɔ akɛ amɛkɛ nɔ ni mikɛɔ amɛ lɛ baatsu nii, kɛ́ no kɛ amɛnɔ lɛ kpaaa gbee po. Mikwɛɔ jogbaŋŋ koni mikɛ misusumɔi akafi amɛnɔ, moŋ lɛ misumɔɔ koni amɛ diɛŋtsɛ amɛkpɛ amɛyiŋ.”—Ivana, Czech Republic.\nFEEMƆ SHIŊŊ, KƐLƐ KAAFEE KPƐŊŊ\nTaakɛ eji yɛ gbekɛbii ni drako lɛ agbɛfaŋ lɛ, oblahii kɛ oblayei komɛi kɛfee amɛsu akɛ amɛkɛ sane kome too lɛ nɔŋŋ baasũ amɛfɔlɔi atsui koni amɛnine ashɛ nɔ ni amɛtaoɔ lɛ nɔ. Kɛ́ enɛ fɔɔ kaa yɛ oshĩa lɛ, no lɛ kwɛmɔ jogbaŋŋ. Eyɛ mli akɛ kɛ́ oŋmɛ nifeemɔ nɛɛ gbɛ lɛ, otoiŋ baajɔ bo be kukuoo ko moŋ, shi no baaha obi lɛ ale akɛ kɛ́ eetao enine ashɛ nɔ ko nɔ lɛ, no lɛ esa akɛ ekɛ sane lɛ asu otsui. Mɛni ji tsabaa lɛ? Okɛ Yesu ŋaawoo lɛ atsu nii: ‘Nyɛhaa nyɛwiemɔ afea: Hɛɛ, hɛɛ! Dabi, dabi!’ (Mateo 5:37) Oblahii kɛ oblayei kɛ bo etaŋ sane naa kɛ amɛna akɛ oyeɔ owiemɔ nɔ, ni oyɛ shiŋŋ.\nNakai beaŋ nɔŋŋ lɛ, kaafee kpɛŋŋ. Akɛ nɔkwɛmɔnɔ lɛ, ha obi lɛ atsɔɔ nɔ hewɔ ni enuɔ he akɛ yɛ shihilɛ nɛɛ mli lɛ aŋmɛ lɛ gbɛ ni kɛ́ eje kpo gbɛkɛ lɛ, esɛɛ atsɛ fioo fe be ni ato akɛ ekɛba shĩa lɛ. Yɛ shihilɛ tamɔ enɛ mli lɛ, kɛ́ oŋmɛ lɛ gbɛ lɛ no etsɔɔɔ akɛ oha eye onɔ, moŋ lɛ okɛ Biblia ŋaawoo akɛ: “Nyɛmlijɔlɛ lɛ nyɛhaa gbɔmɛi fɛɛ alea!” lɛ miitsu nii.—Filipibii 4:5.\nKAA ENƐ OKWƐ: Tsɛ oweku kɔkrɔɔ lɛ kpee ni nyɛsusu be ni esa akɛ kɛ́ je na lɛ mɔ fɛɛ mɔ ahi shĩa, kɛ shĩa mlai krokomɛi ni esa akɛ gbekɛbii lɛ kɛtsu nii lɛ ahe. Ha amɛna akɛ oosumɔ ni obo asusumɔi atoi, ni osusu nibii fɛɛ ni kɔɔ he lɛ ahe jogbaŋŋ dani okpɛ yiŋ. Tsɛ ko ni yɔɔ Brazil ni atsɛɔ lɛ Roberto lɛ wie akɛ: “Esa akɛ fɔlɔi aha amɛbii oblahii kɛ oblayei lɛ anu he akɛ kɛ́ amɛbi nɔ ko ni eteee shi ewooo Biblia mli shishitoo mla lɛ, amɛbaakpɛlɛ amɛnibimɔ lɛ nɔ.”\nEji anɔkwale akɛ, fɔlɔ ko bɛ ni yeɔ emuu. Biblia lɛ kɛɔ akɛ: “Wɔ fɛɛ wɔtɔ̃ɔ babaoo.” (Yakobo 3:2) Kɛ́ oyɔse akɛ bo hu ogbe yi ni naataamɔ ko te shi lɛ, kaashashao shi akɛ obaakpa obi lɛ fai. Kɛ́ okpɛlɛ otɔ̃mɔ nɔ ni okpa he fai lɛ, okɛ no feɔ heshibaa he nɔkwɛmɔnɔ otsɔɔ obi lɛ, ni no baaha obi lɛ hu akase heshibaa.\n“Be ko ni wɔtaa sane naa wɔgbe naa lɛ, ni mitsui ba shi lɛ, mikpa mibi lɛ fai yɛ bɔ ni mimli fu lɛ hewɔ. No ha lɛ hu etsui ba shi, ni efee mlɛo kɛha lɛ akɛ ebaabo mi toi agbɛnɛ.”—Kenji, Japan.\nMɛɛ gbɛi anɔ mihu minifeemɔ haa mikɛ mibi oblanyo loo oblayoo lɛ taa sane naa?\nTe mafee tɛŋŋ mikɛ nibii ni asusu he yɛ sane nɛɛ mli lɛ atsu nii koni manu mibi lɛ shishi jogbaŋŋ lɛ?\nMɛni esa akɛ mafee koni mikɛ mibi oblanyo loo oblayoo lɛ agba sane—ni wɔtaaa sane naa?\nOblahii Kɛ Oblayei Atsɔsemɔ Gbalashihilɛ Kɛ Weku\nKɛmaje Mɔ Ko Kɛmaje Mɔ Ko Okɛ Obi Oblanyo Loo Oblayoo lɛ Awie—Ni Nyɛtaaa Sane Naa\nNiŋmaa Woji ni afee yɛ henɔi srɔtoi amli ni obaanyɛ oŋɔ eko BUU-MƆƆ Amalei ni Haa Asusuɔ Akɛ Nyɔŋmɔ Yitsoŋ Wa\nKɛmaje Mɔ Ko Kɛmaje Mɔ Ko BUU-MƆƆ Amalei ni Haa Asusuɔ Akɛ Nyɔŋmɔ Yitsoŋ Wa\nAmalei ni Haa Asusuɔ Akɛ Nyɔŋmɔ Yitsoŋ Wa\nBUU-MƆƆ Amalei ni Haa Asusuɔ Akɛ Nyɔŋmɔ Yitsoŋ Wa\nSaamɔ Oblahii kɛ Oblayei Oto Kɛha Onukpaiatsɔmɔ


Biblia Mli Saji Gbekɛ Nuu ko ni Wɔ Ye Lɛ - Yehowa Odasefoi a-Wɛb Saiti\nOO! OO! Mɛni yaa nɔ yɛ biɛ lɛ? Ani gbekɛ nuu ni kã shikpɔŋ lɛ epila waa? Kwɛmɔ! hii ni jɛɔ shia lɛ mli kɛbaa lɛ ateŋ mɔ kome ji Paulo! Ani oona Timoteo hu yɛ jɛmɛ? Ani gbekɛ nuu lɛ jɛ samfɛlɛ lɛ mli ebagbee shi?\nHɛɛ, nakai pɛpɛɛpɛ ji nɔ ni ba. Paulo kɛ kaselɔi ni yɔɔ biɛ yɛ Troia lɛ miiwie. Ele akɛ enaŋ amɛ dɔŋŋ aahu be kakadaŋŋ ejaakɛ esa akɛ ebote lɛlɛ mli kɛya enɔ jetsɛremɔ. No hewɔ lɛ etee nɔ ewie aahu kɛyashi nyɔɔŋteŋ tɔ̃ɔ.\nOjogbaŋŋ, gbekɛ nuu ni atsɛɔ lɛ Eutiko nɛɛ tá samfɛlɛ lɛ naa, kɛkɛ ni wɔ bɔi lɛ yeli. Ejɛ jɛmɛ etsɔ samfɛlɛ lɛ mli ebagbee shi, kɛjɛ nsɔɔdoi etɛ nɔ tɔ̃ɔ! No hewɔ lɛ obaanyɛ ona nɔ hewɔ ni gbɔmɛi lɛ ehao waa nakai lɛ. Beni hii lɛ bawó gbekɛ nuu lɛ nɔ lɛ, nɔ ni amɛsheɔ gbeyei yɛ he lɛ pɛpɛɛpɛ eba. Égbo!\nBeni Paulo na akɛ gbekɛ nuu lɛ égbo lɛ, eho ebu enɔ ni eloo lɛ atuu. Kɛkɛ ni ewie akɛ: ‘Nyɛkahaoa. Ehiɛ kã!’ Ni ehiɛ kã lɛɛlɛŋ hu! Naakpɛɛ nii nɛ! Paulo kɛ lɛ eba wala mli ekoŋŋ! Mɛi babaoo ni yɔɔ jɛmɛ lɛ fɛɛ ná miishɛɛ waa.\nKɛkɛ ni amɛ fɛɛ amɛtee ŋwɛitsũ lɛ nɔ ekoŋŋ ni amɛyaye nii. Paulo tsa nɔ ewie aahu kɛyashi jetsɛremɔ. Shi bo diɛŋtsɛ obaana akɛ Eutiko wɔŋ dɔŋŋ! Kɛkɛ ni Paulo, kɛ Timoteo kɛ mɛi ni fata amɛhe kɛfãa gbɛ lɛ bote lɛlɛ lɛ mli. Ani ole he ni amɛyaa?\nPaulo gbe eshiɛmɔ gbɛfãa ni ji etɛ lɛ naa etsɛko kwraa, ni enyiɛ gbɛ nɔ kɛmiiya shia. Paulo ehi Efeso maŋtiase lɛ pɛ mli aﬁi etɛ sɔŋŋ yɛ egbɛfãa nɛɛ mli. No hewɔ lɛ gbɛfãa nɛɛ sɛɛ tsɛ kwraa fe nɔ ni ji enyɔ lɛ.\nBeni lɛlɛ lɛ shi Troia lɛ, eyawa yɛ Mileeto be ﬁoo. Akɛni Efeso kɛ jɛmɛ jɛkɛmɔ feɔ shitoi ﬁoo ko pɛ hewɔ lɛ, Paulo tsu akɛ ayatsɛ́ onukpai ni yɔɔ asafo lɛ mli lɛ kɛba Mileeto koni ekɛ amɛ awie nɔ ni ji naagbee nɔ kwraa. Sɛɛ mli, beni be shɛ ni lɛlɛ lɛ baaya lɛ, amɛye awerɛho waa beni amɛna akɛ Paulo miiya lɛ!\nYɛ naagbee lɛ, lɛlɛ lɛ bashɛ Kaisarea. Beni Paulo yɔɔ biɛ yɛ kaselɔ Filipo shia lɛ, gbalɔ Agabo babɔ Paulo kɔkɔ. Ewie akɛ kɛ Paulo ba Yerusalem lɛ, abaawo lɛ tsuŋ. Ni lɛɛlɛŋ hu, nakai ji nɔ ni ba. Kɛkɛ ni beni ehi tsuŋwoo mli aﬁi enyɔ yɛ Kaisarea sɛɛ lɛ, akɛ Paulo tee Roma koni ayakojo lɛ yɛ Roma nɔyelɔ Kaisare hiɛ. Nyɛhaa wɔkwɛa nɔ ni tee nɔ beni amɛfãa gbɛ kɛyaa Roma lɛ.\nBɔfoi lɛ Asaji yitsei 19 kɛyashi 26.\nNamɔ ji gbekɛ nuu ni kã shikpɔŋ yɛ mfoniri lɛ mli lɛ, ni mɛni ba enɔ?\nMɛni Paulo fee be ni ena akɛ gbekɛ nuu lɛ egbo lɛ?\nNɛgbɛ Paulo kɛ Timoteo kɛ mɛi ni fata amɛhe lɛ fãa gbɛ kɛyaa lɛ, ni mɛni ba be ni amɛyawá yɛ Mileeto lɛ?\nMɛɛ kɔkɔbɔɔ gbalɔ Agabo kɛha Paulo, ni yɛ mɛɛ gbɛ nɔ eba mli taakɛ gbalɔ lɛ kɛɛ lɛ?\nKanemɔ Bɔfoi lɛ Asaji 20:7-38.\nTaakɛ Paulo wiemɔi ni aŋma afɔ̃ shi yɛ Bɔfoi lɛ Asaji 20:26, 27 lɛ tsɔɔ lɛ, mɛɛ gbɛ nɔ wɔɔtsɔ wɔhi shi akɛ mɛi ni ‘yeee mɔ ko mɔ ko lá yi sɔ̃’? (Ezek. 33:8; Bɔf. 18:6, 7)\nMɛni hewɔ esa akɛ onukpai afee mɛi ni “hiɛɔ tsɔɔmɔ lɛ naa anɔkwa wiemɔ lɛ mli” be mli ni amɛtsɔɔ nii lɛ? (Bɔf. 20:17, 29, 30; Tito 1:7-9; 2 Tim. 1:13)\nKanemɔ Bɔfoi lɛ Asaji 26:24-32.\nTe Paulo kɛ Romanyo ni eji lɛ tsu nii eha tɛŋŋ bɔni afee ni egbe shiɛmɔ nitsumɔ ni Yesu kɛha lɛ lɛ naa? (Bɔf. 9:15; 16:37, 38; 25:11, 12; 26:32; Luka 21:12, 13)\nKɛmaje Mɔ Ko Kɛmaje Mɔ Ko Biblia Mli Sane 111: Gbekɛ Nuu ko ni Wɔ Ye Lɛ


1 Mose 22 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ\nAkɛɛ Abraham ní ekɛ Isak ayashã afɔle (1-19)\nAbaaná jɔɔmɔi yɛ Abraham seshi lɛ hewɔ (15-18)\nRebeka weku (20-24)\n22 Agbɛnɛ, enɛ sɛɛ lɛ anɔkwa Nyɔŋmɔ lɛ ka+ Abraham ekwɛ, ni ekɛɛ lɛ akɛ: “Abraham!” ni ehere nɔ akɛ: “Naa mi!” 2 Ni Nyɔŋmɔ kɛɛ: “Ofainɛ, ŋɔɔ obinuu lɛ, obinuu koome ni ji Isak+ ní osumɔɔ lɛ waa lɛ,+ ni ofã gbɛ kɛya Moria+ shikpɔŋ lɛ nɔ ni okɛ lɛ ayashã shãa afɔle yɛ jɛmɛ, yɛ gɔji ni matsɔɔ bo lɛ ateŋ ekome nɔ.” 3 No hewɔ lɛ, Abraham te shi leebi maŋkpa ni ewo eteji nɔ nii, ni eŋɔ etsuji lɛ ateŋ mɛi enyɔ kɛ ebinuu Isak efata ehe. Egba lai ní ekɛbaayashã shãa afɔle lɛ, no sɛɛ lɛ, eyi mli etee he ni anɔkwa Nyɔŋmɔ lɛ etsɔɔ lɛ lɛ. 4 Gbi ni ji etɛ lɛ nɔ lɛ, Abraham wó ehiɛ nɔ, ni ena jɛmɛ yɛ shɔŋŋ. 5 Agbɛnɛ, Abraham kɛɛ etsuji lɛ akɛ: “Nyɛkɛ teji lɛ ahia biɛ, shi mi kɛ mibinuu lɛ baaya jɛmɛ koni wɔyajá Nyɔŋmɔ ní wɔku wɔsɛɛ wɔba nyɛŋɔɔ.” 6 No hewɔ lɛ, Abraham ŋɔ lai ní akɛbaashã shãa afɔle lɛ ni ekɛŋmɛ ebinuu Isak kɔɔŋ nɔ. Ni eŋɔ la lɛ kɛ kakla lɛ ehiɛ edɛ̃, ni amɛyi enyɔ lɛ fɛɛ amɛnyiɛ kɛtee. 7 Ni Isak kɛɛ etsɛ Abraham akɛ: “Mipapa!” Ehere nɔ akɛ: “Naa mi, mibinuu!” No hewɔ lɛ, ekɛɛ akɛ: “Naa, la kɛ lai nɛ, shi nɛgbɛ gwantɛŋ ni akɛbaashã shãa afɔle lɛ yɔɔ?” 8 Kɛkɛ ni Abraham kɛɛ: “Mibinuu, Nyɔŋmɔ diɛŋtsɛ kɛ gwantɛŋ ni akɛbaashã shãa afɔle lɛ baahã.”+ Ni amɛyi enyɔ lɛ fɛɛ amɛtsa amɛnyiɛmɔ lɛ nɔ. 9 Naagbee lɛ, amɛyashɛ he ni anɔkwa Nyɔŋmɔ lɛ etsɔɔ lɛ lɛ, ni Abraham ma afɔleshaa latɛ yɛ jɛmɛ ni eto lai lɛ eshwie nɔ. Efimɔ ebinuu Isak niji kɛ enaji ni ekɛ lɛ ŋmɛ lai lɛ nɔ yɛ afɔleshaa latɛ lɛ nɔ.+ 10 Kɛkɛ ni Abraham kpã enine mli ekɔ kakla lɛ koni egbe ebinuu lɛ.+ 11 Shi Yehowa bɔfo tsɛ lɛ kɛjɛ ŋwɛi ekɛɛ: “Abraham, Abraham!” ni ehere nɔ akɛ: “Naa mi!” 12 Ni ekɛɛ: “Kaaye gbekɛ nuu lɛ awui, ni kaafee lɛ nɔ ko nɔ ko, ejaakɛ miná mile agbɛnɛ akɛ osheɔ Nyɔŋmɔ gbeyei, akɛni okamaaa mi obinuu lɛ, obi koome lɛ hewɔ.”+ 13 Kɛkɛ ni Abraham wó ehiɛ nɔ ekwɛ, ni ena gwantɛŋnuu ko ní ekolonto elalaa koo ko yɛ ehiɛ nɔŋŋ. No hewɔ lɛ, Abraham tee ni eyamɔ gwantɛŋnuu lɛ ni ekɛ lɛ bashã shãa afɔle yɛ ebinuu lɛ najiaŋ. 14 Ni Abraham wo jɛmɛ gbɛ́i akɛ Yehowa-yire.* Enɛ hewɔ ni kɛbashi ŋmɛnɛ lɛ awieɔ akɛ: “Akɛbaahã yɛ Yehowa gɔŋ lɛ nɔ” lɛ.+ 15 Ni Yehowa bɔfo lɛ jɛ ŋwɛi etsɛ Abraham nɔ ni ji shii enyɔ nɔ 16 ekɛɛ: “Yehowa kɛɛ, ‘Mikɛ mi diɛŋtsɛ mihe miikã kitã akɛ,+ akɛni ofee enɛ ni okamaaa mi obinuu lɛ, obi koome+ lɛ hewɔ lɛ, 17 bɔ fɛɛ bɔ ni fee lɛ majɔɔ bo, ni mahã oseshi* lɛ afa tamɔ ŋwɛi ŋulamii kɛ ŋshɔnaa shia,+ ni oseshi* lɛ baaŋɔ ehenyɛlɔi lɛ agbó* lɛ.+ 18 Ni oseshi+ lɛ nɔ shikpɔŋ lɛ nɔ jeŋmaji fɛɛ baatsɔ aná jɔɔmɔ amɛhã amɛhe, ejaakɛ obo migbee toi.’”+ 19 No sɛɛ lɛ, Abraham ku esɛɛ kɛtee etsuji lɛ aŋɔɔ, ni amɛte shi ni amɛ fɛɛ amɛku amɛsɛɛ kɛtee Beer-sheba;+ ni Abraham tee nɔ ehi Beer-sheba. 20 Enɛ sɛɛ lɛ, ababɔ Abraham amaniɛ akɛ: “Naa, Milka hu efɔ bihii ehã onyɛmi nuu Nahor:+ 21 Ekromɔbi ji Uz, enyɛmi nuu ji Buz, kɛ Kemuel, ni ji Aram papa lɛ, 22 kɛ Kesed kɛ Hazo kɛ Pildash kɛ Yidlaf kɛ Betuel.”+ 23 Betuel fɔ Rebeka.+ Milka fɔ mɛi kpaanyɔ nɛɛ ehã Nahor, Abraham nyɛmi nuu lɛ. 24 Ehemɔ* ní atsɛɔ lɛ Reuma lɛ hu fɔ bihii: Teba kɛ Gaham kɛ Tahash kɛ Maaka.\n^ Eshishi ji, “Yehowa Kɛbaahã; Yehowa Baatsu He Nii.”\n^ Hebri sht. ŋm., “odumɔwu.”\n^ Loo “amaji.”


Elia Tee nɔ Esɔmɔ Nyɔŋmɔ yɛ Sane Fɔŋ ni Aye Mɛi lɛ Fɛɛ Sɛɛ | Kasemɔ Amɛhemɔkɛyeli Lɛ\nKANEMƆ YƐ Afrikaans Albania Amharic Arabic Armenia Armenia (West) Aymara Bicol Blɔfo Bulgaria Catalan Cebuano Chichewa Chinese (Shanghainese) Chinese (Sichuanese) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatia Czech Dangme Denmark Dutch Efik Estonia Ewe Finland French Ga Georgia Germany Greenland Guarani Haitian Creole Hebri Hela Hiligaynon Hungary Igbo Iloko Indonesia Italia Japan Kazakh Kikaonde Kikuyu Kinyarwanda Kirghiz Kirundi Kisonge Kongo Korea Latvia Lingala Lithuania Luganda Luo Macedonia Malagasy Malta Maya Moore Myanmar Nepali Ngabere Norway Nyaneka Nzema Ossetia Otetela Pangasinan Papiamento (Aruba) Papiamento (Curaçao) Persia Poland Portuguese (Brazil) Punjabi Quechua (Bolivia) Rarotongan Romania Russia Samoa Sango Sepedi Serbia (Roma) Serbian (Cyrillic) Sesotho (Lesotho) Setswana Shona Silozi Sinhala Slovak Slovenia Spania Sranantongo Swahili Sweden Tagalog Tahiti Tatar Thailand Tigrinya Tshiluba Tsonga Turkey Tuvalu Twi Tzotzil Ukrain Umbundu Urdu Uzbek Venda Vietnam Xhosa Yoruba Zande Zulu\nEtee nɔ Esɔmɔ Nyɔŋmɔ yɛ Sane Fɔŋ ni Aye Mɛi lɛ Fɛɛ Sɛɛ\nELIA kɛ otsii abɔ enyiɛ. Ewo kooyigbɛ etere kɛjɛ Horeb Gɔŋ lɛ he tɔ̃ɔ kɛbatsɔ Yordan Jɔɔ lɛ he ni amrɔ nɛɛ ebashɛ Israel ni ji ejakumaŋ lɛ. Eena akɛ nibii etsake yɛ jɛmɛ. Bɔ ni nuhɔmɔ be ni sɛɛ kɛ lɛ ha jɛmɛ fite lɛ ebɔi hii fiofio. Gbo nugbɔ lɛ ebɔi nɛmɔ, ni okwaafoi miihu amɛŋmɔji. Ekolɛ enɛ ha gbalɔ lɛ tsui nyɔ emli fioo, shi maŋbii lɛ asane ji nɔ ni gbaa enaa fe fɛɛ. Amɛsako wekukpãa ni kã amɛ kɛ Yehowa teŋ lɛ. Baal jamɔ ehe shi yɛ jɛmɛ lolo, no hewɔ lɛ Elia yɛ nitsumɔ babaoo ni ebaatsu. *\nElia na ni aahu ŋmɔ agbo ko yɛ Abel-mehola maŋ lɛ masɛi. Akɛ tsinai ntatai nyɔŋma kɛ enyɔ miihu ŋmɔ lɛ, ni kui nyɔŋma kɛ enyɔ lɛ fɛɛ miihu shi kome. Nuu ni kɛ naagbee nta lɛ huɔ lɛ ji mɔ ni Elia taoɔ lɛ. Egbɛ́i ji Elisha, ni lɛ ji mɔ ni Yehowa ehala akɛ mɔ ni baaye Elia sɛɛ. Be ko lɛ, Elia nu he akɛ lɛ pɛ ji mɔ ni eshwɛ ni kɛ anɔkwayeli miisɔmɔ Nyɔŋmɔ, no hewɔ lɛ ekã shi faŋŋ akɛ eyɛ he miishɛɛ waa akɛ ekɛ Elisha aaakpe.—1 Maŋtsɛmɛi 18:22; 19:14-19.\nAni egba Elia naa akɛ ekɛ sɔ̃i kɛ hegbɛi ni eyɔɔ lɛ eko aaaha mɔ ko, loo akɛ be baashɛ ni mɔ kroko baaye enajiaŋ? Wɔlé; ni wɔnyɛŋ wɔkɛɛ hu akɛ susumɔi ni tamɔ nɛkɛ nyɛŋ aba ejwɛŋmɔŋ. Ejaakɛ eji “gbɔmɔ adesa tamɔ wɔ nɔŋŋ.” (Yakobo 5:17) Fɛɛ mli lɛ, Biblia lɛ kɛɔ wɔ akɛ: “Beni Elia hoɔ [Elisha] he lɛ, eshɛ etade yuu lɛ efɔ enɔ.” (1 Maŋtsɛmɛi 19:19) Eeenyɛ efee akɛ too hewolo ji nɔ ni akɛfee atade yuu lɛ. Ni atade yuu nɛɛ ni ewoɔ lɛ tsɔɔ akɛ Yehowa kɛ nitsumɔ krɛdɛɛ ko ewo edɛŋ. No hewɔ lɛ, shɛ ni Elia shɛ etade yuu lɛ efɔ Elisha nɔ lɛ ji okadi ko ni shishinumɔ yɔɔ he waa. Elia jɛ etsuiŋ ekpɛlɛ fãmɔ ni Yehowa kɛha lɛ akɛ ehala Elisha akɛ esɛɛyelɔ lɛ nɔ. Elia kɛ ehe fɔ e-Nyɔŋmɔ lɛ nɔ ni ebo lɛ toi.\nElia ba ehe shi ni ewo Elisha akɛ esɛɛyelɔ\nElisha ni ji oblanyo lɛ miisumɔ ni eye ebua gbalɔ Elia ni efɔ̃ nɔ yɛ afii amli lɛ. Elisha ebayeee Elia sɛɛ amrɔ nɔŋŋ. Moŋ lɛ, eba ehe shi ni ekɛ gbalɔ ni efɔ̃ nɔ yɛ afii amli lɛ nyiɛ ni eye ebua lɛ aaafee afii ekpaa, ni sɛɛ mli lɛ abale lɛ akɛ mɔ ni “fɔse nu shwie Elia niji anɔ.” (2 Maŋtsɛmɛi 3:11) Kwɛ bɔ ni Elia mii baashɛ ehe eha akɛ ená tsulɔ kɛ yelikɛbualɔ ni sa! Ekã shi faŋŋ akɛ mɛi enyɔ lɛ batsɔmɔ nanemɛi ni bɛŋkɛ kpaakpa. Ŋwanejee ko bɛ he akɛ, bɔ ni amɛwowoo amɛhe hewalɛ lɛ ye ebua amɛ ni amɛtee nɔ amɛsɔmɔ Yehowa yɛ sane fɔŋ ni ehiii kwraa ni amɛna ni aaye mɛi babaoo yɛ Israel lɛ fɛɛ sɛɛ. Mɔ ni fee mɛi yiwalɛ nii waa ji Ahab, ni ji Israel maŋtsɛ lɛ, ni enɔfɔŋfeemɔ lɛ mli wo wu be fɛɛ be.\nAni aye bo sane fɔŋ? Aye wɔteŋ mɛi pii sane fɔŋ yɛ jeŋ ni ekpɔtɔ nɛɛ mli. Kɛ́ oná naanyo ko ni sumɔɔ Nyɔŋmɔ lɛ, ebaanyɛ eye ebua bo koni onyɛ odamɔ naa. Kɛfata he lɛ, Elia hemɔkɛyeli lɛ ni oookase lɛ baanyɛ aye abua bo koni onyɛ odamɔ sane fɔŋ ni ayeɔ bo lɛ naa.\n‘TEE SHI NI OKPELEKE SHI OKƐ AHAB AYAKPE’\nElia kɛ Elisha bɔ mɔdɛŋ waa ni amɛye amɛbua maŋbii lɛ ni amɛsaa amɛ kɛ Yehowa teŋ. Eeenyɛ efee akɛ, ato nɔ ko tamɔ skul he gbɛjianɔ aha gbalɔi krokomɛi lɛ, ni ekã shi faŋŋ akɛ Elia kɛ Elisha ji mɛi titrii ni tsɔse amɛ. Shi sɛɛ mli lɛ, Yehowa ha Elia nitsumɔ kroko, ekɛɛ lɛ akɛ: “Tee shi ni okpeleke shi okɛ Ahab, Israel maŋtsɛ lɛ ni yɔɔ Samaria lɛ, ayakpe.” (1 Maŋtsɛmɛi 21:18) Mɛni Ahab efee?\nMaŋtsɛ lɛ ekwa Yehowa sɔɔmɔ momo, ni kɛbashi eyinɔ lɛ, Israel maŋtsɛ ko efeko efɔŋ tamɔ lɛ. Ekɛ Yezebel bote gbalashihilɛ mli ni eha Baal jamɔ he shi yɛ maŋ lɛ mli, ni maŋtsɛ lɛ tete kɛ ehe wo mli. (1 Maŋtsɛmɛi 16:31-33) Nibii ni afeɔ yɛ Baal jamɔ mli lɛ ekomɛi ji fɔmɔ he kusumii, ajwamaŋbɔɔ, kɛ gbekɛbii ni akɛshãa afɔle yɛ la mli. Kɛfata he lɛ, etsɛko tsɔ ni Ahab gbo fãmɔ ni Yehowa kɛha lɛ akɛ egbe Aram maŋtsɛ Ben-hadad ni yitsoŋ wa lɛ nɔ toi. Ekolɛ shika ni Ahab baaná lɛ hewɔ egbo Yehowa nɔ toi lɛ. (1 Maŋtsɛmɛi, yitso 20) Kɛlɛ, amrɔ nɛɛ, he ni Ahab kɛ Yezebel hiɛkɔ̃ɔ, heloonaa nibii asɛɛdii, kɛ yiwalɛ nifeemɔi lɛ eshɛ lɛ naa wa waa.\nAhab ema maŋtsɛwe ko ni da naakpa yɛ Samaria. Ni eyɛ maŋtsɛwe kroko hu yɛ Yezreel, ni kɛ Samaria teŋ jekɛmɔ aaafee kilomitai 37. Weintrom ko kã shĩa nɛɛ masɛi kpaakpa. Ahab hiɛ kɔ̃ trom bibioo nɛɛ, ni nɔtsɛ ji nuu ko ni atsɛɔ lɛ Nabot lɛ nɔ. Etsu ni ayatsɛ Nabot kɛba ni ekɛɛ lɛ akɛ ebaahe etrom lɛ kɛ shika loo ebaaha lɛ ekroko eto najiaŋ. Shi Nabot kɛɛ lɛ akɛ: “Yehowa akaha enɛ miigbale mi fɔ̃ɔfɔ̃ akɛ maŋɔ mitsɛmɛi agboshinii lɛ mahao.” (1 Maŋtsɛmɛi 21:3) Ani nɔ ni Nabot fee lɛ tsɔɔ akɛ ekuɛŋ ti ni ebuuu ewala? Mɛi pii susuɔ akɛ nakai eji. Yɛ anɔkwale mli lɛ, nɔ ni efee lɛ tsɔɔ akɛ eebo Yehowa Mla ni ekɛha Israelbii lɛ toi. Mla lɛ kɛɔ akɛ akahɔɔ weku shikpɔŋ ni akɛha akɛ gboshinii lɛ kwrakwra. (3 Mose 25:23-28) Yɛ Nabot gbɛfaŋ lɛ, nilee bɛ mli akɛ aaakũ Nyɔŋmɔ Mla mli. Eyɛ hemɔkɛyeli kɛ ekãa, ejaakɛ ele akɛ mɔ ni booo Ahab toi lɛ, ekɛ ewala miiwo oshara mli.\nAhab ebuuu Yehowa Mla lɛ fɛi. Etee ewe ni “efee gblinii ni emli ewo la” yɛ bɔ ni nibii tee lɛ eha lɛ hewɔ. Biblia lɛ kɛɔ akɛ: “Eho ekã esaa nɔ, ni etsɔ ehiɛ eto afã, ni ekpɛlɛɛɛ niyeli.” (1 Maŋtsɛmɛi 21:4) Beni Yezebel na bɔ ni ewu efu enaabu tamɔ gbekɛ ko ni mli efu lɛ nɔŋŋ kɛkɛ ni etsɔ̃ ŋaa fɔŋ ko ni baaha akpãta Nabot weku lɛ hiɛ bɔni afee ni Ahab nine anyɛ ashɛ nɔ ni etaoɔ lɛ nɔ.\nMɔ fɛɛ mɔ ni kaneɔ ŋaa ni Yezebel tsɔ̃ lɛ he sane lɛ biɔ ehe akɛ, “Ei, yoo yitsoŋ wa nɛkɛ?” Maŋnyɛ Yezebel le akɛ yɛ Nyɔŋmɔ Mla lɛ naa lɛ, anyɛŋ abu mɔ ko esha ko ni yɔɔ hiɛdɔɔ lɛ he fɔ ja aná odasefoi enyɔ anaa wiemɔ dã. (5 Mose 19:15) No hewɔ lɛ, Yezebel ŋma woji yɛ Ahab gbɛ́i amli emaje Yezreel maŋ lɛŋ onukpai ni abuɔ waa lɛ, akɛ amɛtao hii enyɔ ni baaye odase amɛshi Nabot akɛ ebɔ musu, koni agbe lɛ. Mɔbɔ sane ji akɛ ŋaa fɔŋ ni Yezebel tsɔ̃ lɛ ye omanye. “Hii yakagbɔmɛi enyɔ” komɛi ye odase amɛshi Nabot, ni no ha atswia lɛ tɛi ni egbo. Shi jeee Nabot pɛ agbe; agbe ebihii lɛ hu! * (1 Maŋtsɛmɛi 21:5-14; 3 Mose 24:16; 2 Maŋtsɛmɛi 9:26) No hewɔ lɛ, Ahab kwa hegbɛ ni eyɔɔ akɛ wekuyitso lɛ, ni eha eŋa lɛ ye etsui naa sane ni ekpãta mɛi ni efeko nɔ ko lɛ ahiɛ.\nFeemɔ bɔ ni Elia baanu he eha beni Yehowa ha ele nɔ ni maŋtsɛ lɛ kɛ maŋnyɛ lɛ efee lɛ he mfoniri okwɛ. Kɛ́ efee tamɔ nɔ ni mɛi fɔji lɛ eye mɛi ni efeko nɔ ko lɛ anɔ kunim lɛ, ehaa mɔ nijiaŋ jeɔ wui waa. (Lala 73:3-5, 12, 13) Ŋmɛnɛ lɛ, ewaaa akɛ wɔbaana ni aaye mɛi sane ni ehiii kwraa, ni bei komɛi po lɛ, mɛi ni feɔ nibii ni tamɔ nakai lɛ ji mɛi ni abuɔ waa ni tsɛɔ amɛhe Nyɔŋmɔ najiaŋdamɔlɔi. Bɔ ni Nabot sane lɛ naa yakpa ha lɛ baanyɛ ashɛje wɔmii. Biblia lɛ haa wɔnaa akɛ anyɛŋ akɛ nɔ ko atee Yehowa. Enaa nɔ fɛɛ nɔ. (Hebribii 4:13) Ni kɛ́ ena ni aafee yiwalɛ nii lɛ, mɛni efeɔ yɛ he?\n‘MƆ OBAMƆ MI NƐƐ, MIHENYƐLƆ!’\nYehowa tsu Elia Ahab ŋɔɔ. Nyɔŋmɔ wie kɛ hiɛdɔɔ, ekɛɛ Elia akɛ: “Naa, eyɛ Nabot weintrom lɛ mli.” (1 Maŋtsɛmɛi 21:18) Beni Yezebel kɛɛ Ahab akɛ enine eshɛ weintrom lɛ nɔ pɛ ni ete shi etee ni eyakwɛ ebɔɔ hee ni ená lɛ. Ebaaa ejwɛŋmɔŋ kwraa akɛ Yehowa miikwɛ nɔ ni yaa nɔ lɛ fɛɛ. Feemɔ bɔ ni Ahab kɛ miishɛɛ sharaa shi yɛ weintrom lɛ mli ni eesusu bɔ ni ebaafee jɛmɛ abɔɔ fɛfɛo lɛ he mfoniri okwɛ. Shi nɔŋŋ beni eyaakwɛ lɛ, naa Elia! Amrɔ nɔŋŋ ni Ahab hiɛ tsake ni miishɛɛ lɛ fɛɛ laaje yɛ ehiɛ, emli fu waa ni ekɛɛ Elia akɛ: ‘Mɔ obamɔ mi nɛɛ, mihenyɛlɔ!’—1 Maŋtsɛmɛi 21:20.\nAhab wiemɔ lɛ haa wɔnaa akɛ kwashia ji lɛ yɛ gbɛi enyɔ anɔ. Klɛŋklɛŋ lɛ, Ahab kɛɛ Elia akɛ, “Mɔ obamɔ mi nɛɛ,” ni tsɔɔ akɛ esusuko Yehowa he. Yehowa ‘emɔ’ lɛ momo. Beni Ahab kɛ heyeli ni Yehowa kɛha lɛ lɛ tsuɔ nii yɛ gbɛ fɔŋ nɔ, ni enáa yibii gbohii ni jɛ Yezebel ŋaatsɔɔ lɛ mli kɛba lɛ mli ŋɔɔmɔ lɛ, Yehowa na fɛɛ. Nyɔŋmɔ na Ahab tsuiŋ tɔ̃ɔ, ni ena akɛ suɔmɔ ni eyɔɔ kɛha trom lɛ haaa ena mɔbɔ, eye jalɛsane, loo emusuŋ atsɔ lɛ. Nɔ ni ji enyɔ lɛ, Ahab tsɛ Elia akɛ, ‘Mihenyɛlɔ!’ Enɛ haa wɔnaa akɛ, Ahab he tsɛ̃ɔ Elia, ni ji Yehowa Nyɔŋmɔ naanyo ni kulɛ ebaanyɛ eye ebua lɛ ni etsake kɛjɛ efɔŋ ni efeɔ lɛ mli lɛ.\nEba akɛ wɔbaakase nii kɛjɛ Ahab kwashiafeemɔ lɛ mli. Esa akɛ wɔha ehi wɔjwɛŋmɔŋ daa akɛ Yehowa Nyɔŋmɔ naa nɔ fɛɛ nɔ. Akɛ Tsɛ ni yɔɔ suɔmɔ lɛ, kɛ́ wɔfee efɔŋ lɛ, enaa, ni eesumɔ ni wɔtsake. Bei pii lɛ, etsɔɔ enanemɛi anɔ eyeɔ ebuaa wɔ. Enanemɛi nɛɛ ji adesai anɔkwafoi ni ekɛ ewiemɔ lɛ tsɔɔ amɛnɔ kɛyahaa mɛi, tamɔ bɔ ni ekɛ Elia tsu nii eha lɛ pɛpɛɛpɛ. Kwɛ mɔbɔ sane ni ebaaji nɛkɛ akɛ wɔɔbu Nyɔŋmɔ nanemɛi lɛ akɛ wɔhenyɛlɔi!—Lala 141:5.\nFeemɔ Elia he mfoniri ni eeha Ahab hetoo, ni eekɛɛ lɛ akɛ: “Mimɔo.” Emɔ Ahab akɛ eji julɔ, gbɔmɔgbelɔ, kɛ mɔ ko ni tseɔ Yehowa Nyɔŋmɔ hiɛ atua. Kwɛ ekãa ni ebi ni Elia aná dani enyɛ edamɔ nakai nuu yitsoŋwalɔ lɛ hiɛ! Elia tee nɔ ni ejaje Nyɔŋmɔ kojomɔ lɛ eshwie Ahab nɔ. Yehowa le nɔ ni yaa nɔ lɛ fɛɛ, eena akɛ Ahab weku lɛ nɔfɔŋfeemɔ lɛ miitsɛŋe maŋbii lɛ. No hewɔ lɛ Elia kɛɛ Ahab akɛ Nyɔŋmɔ eto eyiŋ akɛ ‘ebaabɛɛ lɛ eshwie,’ ni tsɔɔ akɛ ebaabule nakai odehei aweku lɛ shishi kwraa. Ni abaagbe Yezebel hu.—1 Maŋtsɛmɛi 21:20-26.\nEji Elia yasusu akɛ mɛi baanyɛ aye awui ni amɛye mɛi sane fɔŋ yakatswaa kulɛ, elaka ehe. Ŋmɛnɛ lɛ, ewaaa akɛ mɛi aaasusu akɛ Nyɔŋmɔ efeŋ awuiyelɔi nɔ ko. Biblia mli sane ni wɔsusu he nɛɛ kaiɔ wɔ akɛ, jeee akɛ Yehowa Nyɔŋmɔ naa nibii fɔji ni yaa nɔ lɛ pɛ kɛkɛ, shi moŋ ebaafee he nɔ ko hu yɛ be ni sa mli. Ewiemɔ lɛ haa wɔleɔ akɛ, etsɛŋ ebaafo efɔŋfeemɔ fɛɛ sɛɛ shi kome nyɔŋlo! (Lala 37:10, 11) Shi ekolɛ obaabi akɛ: ‘Ani Nyɔŋmɔ gbalaa mɛi atoi kɛkɛ ni enaaa mɔbɔ?’\n‘ANI ONA BƆ NI AHAB BAA EHE SHI NƐƐ?’\nEkolɛ bɔ ni Ahab fee enii eha yɛ Nyɔŋmɔ kojomɔ lɛ he lɛ ha Elia hiɛ fee lɛ yaa. Wɔkaneɔ yɛ Biblia lɛ mli akɛ: “Shi eba mli akɛ, beni Ahab nu nɛkɛ wiemɔi nɛɛ, egbala etadei ni ebu kpekpe, ni ehi ŋmaa, ni ekɛ kpekpe lɛ wɔ, ni kɛ́ enyiɛ lɛ, enyiɛɔ kpookpoo.” (1 Maŋtsɛmɛi 21:27) Ani nɔ ni Ahab fee nɛɛ tsɔɔ akɛ etsake etsui?\nWɔle akɛ Ahab fee tsakemɔi komɛi yɛ ejeŋba mli. Ahab ba ehe shi, ni ekã shi faŋŋ akɛ enaaa enɛ feemɔ mlɛo, ejaakɛ eji mɔ ko ni woɔ ehe nɔ. Shi ani etsake etsui lɛɛlɛŋ? Ha wɔkɛ enifeemɔi lɛ ato Maŋtsɛ Manase ni ye awui waa lɛ nifeemɔi lɛ ahe wɔkwɛ. Beni Yehowa gbala Manase toi lɛ, Manase ba ehe shi ni ekpa Yehowa fai koni eye ebua lɛ. Shi ekɛwaaa jɛmɛ. Etsake eshihilɛ kwraa ni ejie amagai ni emamɔ lɛ, emia ehiɛ akɛ eeesɔmɔ Yehowa, ni ewo emaŋbii lɛ hewalɛ ni amɛ hu amɛfee nakai. (2 Kronika 33:1-17) Ani nakai wɔna ni Ahab fee lɛ? Dabida.\nAni Yehowa kadi bɔ ni Ahab eha maŋ fɛɛ ena akɛ efee mɔbɔmɔbɔ lɛ? Yehowa kɛɛ Elia akɛ: “Ani ona bɔ ni Ahab baa ehe shi yɛ mihiɛ nɛɛ? No hewɔ lɛ akɛni ebaa ehe shi yɛ mihiɛ hewɔ lɛ, mihãŋ efɔŋ lɛ aba yɛ eyinɔ nɛɛ; shi ebi lɛ yinɔ moŋ mahã efɔŋ lɛ aba ewe lɛ nɔ yɛ.” (1 Maŋtsɛmɛi 21:29) Ani enɛ tsɔɔ akɛ Yehowa kɛ Ahab he eshai lɛ efa lɛ? Dabi, Ahab ejieee anɔkwa heshwamɔ kpo, no hewɔ lɛ Nyɔŋmɔ kɛfaaa lɛ. (Ezekiel 33:14-16) Shi akɛni Ahab jie heshwamɔ fioo ko kpo hewɔ lɛ, Yehowa hu na lɛ mɔbɔ fioo. Yehowa haaa ekɛ ehiŋmɛii akwɛ eweku lɛ hiɛkpatamɔ lɛ.\nKɛlɛ, Yehowa tsakeee kojomɔ ni ekɛfɔ̃ Ahab nɔ lɛ. Sɛɛ mli lɛ, Yehowa kɛ ebɔfoi lɛ tee ajina ni amɛtao gbɛ ni hi fe fɛɛ ni amɛaatsɔ nɔ amɛlaka Ahab koni ekɛ ehe ayawo ta ko ni abaagbe lɛ yɛ mli lɛ mli. No sɛɛ etsɛɛɛ lɛ, atsu kojomɔ ni Yehowa kɛfɔ̃ Ahab nɔ lɛ he nii. Apila Ahab yɛ ta lɛ mli, ni la ho lɛ aahu kɛyashi egbo yɛ eshwiilii lɛ mli. Beni Biblia lɛ gbaa wɔ nɔ ni tee nɔ lɛ, ebɔ nɔ ko ni yɔɔ musuŋshaa ni tee nɔ lɛ he amaniɛ, akɛ: Beni afɔɔ maŋtsɛ lɛ shwiilii lɛ mli lɛ, gbeei komɛi balɛmɔ ela lɛ. Yehowa wiemɔ lɛ ba mli yɛ mɛi fɛɛ ahiŋmɛiiaŋ, nɔ ni ekɛtsɔ Elia nɔ ekɛha Ahab akɛ: “Hegbɛ ni gbeei lɛmɔ Nabot la yɛ lɛ, jɛi nɔŋŋ gbeei aaalɛmɔ bo hu ola yɛ.”—1 Maŋtsɛmɛi 21:19; 22:19-22, 34-38.\nBɔ ni Ahab naagbee ba lɛ eha lɛ ha Elia, Elisha, kɛ Nyɔŋmɔ webii anɔkwafoi krokomɛi fɛɛ na akɛ, Yehowa hiɛ kpaaa ekãa kɛ hemɔkɛyeli ni Nabot jie kpo lɛ nɔ. Kɛ́ tsɛ etsɛ jio, mra efee jio lɛ, Nyɔŋmɔ ni yeɔ jalɛsane lɛ haŋ efɔŋfeelɔi aye amɛhe kɔkɔɔkɔ; ni asaŋ ejieɔ mɔbɔnalɛ kpo yɛ ekojomɔi amli, kɛ́ nɔdaamɔnɔ kpakpa ko yɛ hewɔ ni esa akɛ efee nakai. (4 Mose 14:18) Elia kɛ afii babaoo emia ehiɛ yɛ nakai nɔyelɔ ni yitsoŋ wa lɛ nɔyeli shishi, ni kwɛ bɔ ni ekase nii waa kɛjɛ nɔ ni tee nɔ lɛ mli! Ani aye bo sane fɔŋ? Ani ooshwe ni Nyɔŋmɔ aye osane aha bo? Belɛ, kasemɔ Elia hemɔkɛyeli lɛ. Elia kɛ enaanyo anɔkwafo Elisha tee nɔ amɛshiɛ Nyɔŋmɔ sane lɛ yɛ sane fɔŋ ni aye mɛi lɛ fɛɛ sɛɛ!\n^ kk. 3 Yehowa tsɔ nuhɔmɔ ni ba afii etɛ kɛ nyɔji ekpaa lɛ nɔ eha ana faŋŋ akɛ, Baal ni ajaa lɛ akɛ lɛ ehaa nugbɔ nɛɔ ni niyenii baa lɛ bɛ hewalɛ ko kwraa. (1 Maŋtsɛmɛi, yitso 18) Kwɛmɔ sane ni yitso ji “Kasemɔ Amɛhemɔkɛyeli Lɛ” ni je kpo yɛ January 1 kɛ April 1, 2008, Buu-Mɔɔ lɛ mli.\n^ kk. 13 Kɛ́ ekolɛ Yezebel yasusu akɛ Nabot bihii lɛ anine baashɛ weintrom lɛ nɔ akɛ gboshinii lɛ, ekolɛ no baaha etsɔ̃ ŋaa ni agbe Nabot bihii lɛ. Kɛ́ ootao ole nɔ hewɔ ni Nyɔŋmɔ ŋmɛɔ yiwalɛ nifeemɔi ni tamɔ nɛkɛ gbɛ lɛ, kwɛmɔ sane ni yitso ji “Saji ni Mɛi ni Kaneɔ lɛ Biɔ” ni yɔɔ Buu-Mɔɔ nɛɛ mli lɛ.\nElia Tee nɔ Esɔmɔ Nyɔŋmɔ yɛ Sane Fɔŋ ni Aye Mɛi lɛ Fɛɛ Sɛɛ\nNiŋmaa Woji ni afee yɛ henɔi srɔtoi amli ni obaanyɛ oŋɔ eko BUU-MƆƆ Ta ni Tsake Je Nɛŋ Shihilɛ Lɛ\nBUU-MƆƆ Ta ni Tsake Je Nɛŋ Shihilɛ Lɛ


Gbalɔ Elisha Na Hiɔwe Bɔfohi Babauu | Baiblo Mi Ní Kasemi Kɛ Ha Jokuɛwi\nNÍ KASEMI 52\nBɛnhadad nɛ ji Siria bi ɔmɛ a matsɛ ɔ ha nɛ e ta buli ya tua Israel bi ɔmɛ si abɔ. Se be fɛɛ be nɛ a maa pee a juɛmi kaa a ma ya tua Israel bi ɔmɛ ɔ, gbalɔ Elisha bɔɔ Israel matsɛ ɔ kɔkɔ nɛ e tuɔ fo. Enɛ ɔ he ɔ, Bɛnhadad pee e juɛmi kaa e ma ha nɛ a nu Elisha. Benɛ Bɛnhadad nu kaa Elisha ho Dotan ya a, e tsɔ Siria ta buli ɔmɛ kɛ ho lejɛ ɔ ya konɛ a ya nu lɛ.\nSiria bi ɔmɛ ya su Dotan nyɔ mi. Benɛ je na nɛ Elisha tsɔlɔ ɔ je kpo ɔ, e na kaa ta buli fuu bɔle ma a kɛ kpe. E tsui po wawɛɛ, nɛ e kpa ngmlaa nɛ e de ke: ‘Elisha, kɛ wa maa pee kɛɛ?’ Elisha de lɛ ke: ‘Nihi nɛ a kɛ wɔ ngɛ ɔ hiɛ pe mɛ.’ Amlɔ nɔuu ɔ, Yehowa ha nɛ Elisha tsɔlɔ ɔ na la okpɔngɔhi, kɛ la ta zugba lɛhi ngɛ yoku ɔmɛ nɛ bɔle ma a nɔ.\nBenɛ Siria ta buli ɔmɛ bɔ mɔde kaa a maa nu Elisha a, e sɔle ke: ‘Yehowa, i kpa mo pɛɛ nɛ o ha nɛ a hɛ ngmɛ nɛ yu.’ Ta buli ɔmɛ ngɛ nɔ́ hyɛe mohu lɛɛ, se si kake too ɔ, a li he nɛ a ngɛ hu. Elisha de ta buli ɔmɛ ke: ‘Nyɛ laa blɔ. Nyɛɛ nyɛɛ ye se, konɛ ma ya tsɔɔ nyɛ nyumu ɔ nɛ nyɛ ngɛ hlae ɔ.’ A nyɛɛ Elisha se kɛ ya Samaria tɔɔ. Lejɛ ɔ nɛ Israel bi ɔmɛ a matsɛ ɔ ngɛ ɔ nɛ.\nBenɛ Siria bi ɔmɛ na kaa he nɛ a ngɛ ji nɛ ɔ, nɔ́ ko hí peemi. Israel matsɛ ɔ bi Elisha ke: ‘Ma gbe mɛ lo?’ Anɛ Elisha susu kaa e ná he blɔ nɛ e kɛ maa gbe nihi nɛ a suɔ kaa a maa ye lɛ awi ɔ lo? Dɛbi. Elisha de ke: ‘Koo gbe mɛ. Ha mɛ nɔ́ ko nɛ a ye, nɛ o ha nɛ a kpale kɛ ho a ma mi ya.’ Matsɛ ɔ ngmɛ mɛ okplɔɔ, nɛ e ha nɛ a kpale kɛ ho a ma mi ya.\n“Enɛ ɔ ji nɔ mi mami nɛ wa ngɛ ngɛ e mi ɔ nɛ, kaa ke wa bi lɛ nɔ́ ko nɛ e kɛ e suɔmi nya ní peemi kɔ ɔ, e buɔ wɔ tue.”—1 Yohane 5:14\nSane bimihi: Kɛ Yehowa plɛ kɛ bu Elisha kɛ e tsɔlɔ ɔ he ha kɛɛ? Anɛ o susu kaa Yehowa ma nyɛ maa bu o he lo?\n2 Matsɛmɛ 6:8-24


Hã Nyɔŋmɔ Awa Bo ni Miishɛɛ Ahi Ogbãla lɛ Mli | Weku ni Yɔɔ Miishɛɛ\nKANEMƆ YƐ Abui Acholi Afrikaans Ahanta Ajië Akha Albania Altai Alur Amerika Mumuii Awiemɔ Amharic Angola Mumuii Awiemɔ Arabic Arabic (Morocco) Arabic (Tunisia) Argentina Mumuii Awiemɔ Armenia Armenia (West) Assamese Ateso Aukan Australia Mumuii Awiemɔ Awajun Aymara Azerbaijani Azerbaijani (Cyrillic) Balinese Bambara Baoule Bariba Bashkir Basque Bassa (Cameroon) Bassa (Liberia) Batak (Karo) Batak (Simalungun) Batak (Toba) Belgium French Mumuii Awiemɔ Belize Kriol Bengali Biak Bicol Bislama Bissau Guinean Creole Blɔfo Bolivia Mumuii Awiemɔ Bomu Boulou Brazil Mumuii Awiemɔ Bulgaria Bété Cakchiquel (Central) Cambodia Carib Catalan Cebuano Changana (Zimbabwe) Chavacano Chichewa Chile Mumuii Awiemɔ Chin (Hakha) Chin (Tiddim) Chin (Zotung) China Mumuii Awiemɔ Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chopi Chuabo Chuvash Cibemba Cinamwanga Cinyanja Colombia Mumuii Awiemɔ Comorian (Ngazidja) Croatia Cuban Sign Language Czech Czech Mumuii Awiemɔ Damara Dangme Dayak Ngaju Denmark Digor Diola Douala Drehu Dusun Dutch Ecuador Mumuii Awiemɔ Edo Efik Emberá (Catío) Esan Estonia Ewe Faroese Fiji Filipi Mumuii Awiemɔ Finland Finland Mumuii Awiemɔ Fon Frafra French French Mumuii Awiemɔ Ga Galician Garifuna Georgia Germany Germany Mumuii Awiemɔ Ghana Mumuii Awiemɔ Gitonga Gourmanchéma Greenland Guadeloupean Creole Guarani Guarani (Bolivia) Guatemala Mumuii Awiemɔ Guerze Guianese Creole Gujarat Gun Guna Haitian Creole Hausa Hebri Hela Herero Hiligaynon Hindi Hiri Motu Hmong (White) Huastec Hungary Hungary Mumuii Awiemɔ Hunsrik Iban Ibanag Ibinda Iceland Igbo Iloko India Mumuii Awiemɔ Indonesia Indonesia Mumuii Awiemɔ Ireland Isoko Italia Italia Mumuii Awiemɔ Japan Japan Mumuii Awiemɔ Javanese Jula Kabardin-Cherkess Kabiye Kabuverdianu Kabyle Kachin Kalanga (Zimbabwe) Kamba Kannada Karen (S'gaw) Kazakh Kekchi Khana Kikaonde Kikongo Kikuyu Kiluba Kimbundu Kinande Kinyarwanda Kipende Kirghiz Kiribati Kirundi Kisi Kisii Kongo Konkani (Roman) Korea Korea Mumuii Awiemɔ Kpelle Krio Kurdish Kurmanji (Caucasus) Kurdish Kurmanji (Cyrillic) Kurdish Sorani Kwangali Kwanyama Kyangonde Lamba Laos Latvia Lenje Lhukonzo Lingala Lithuania Lomwe Low German Luganda Lugbara Lunda Luo Luvale Macedonia Macua Madagascar Mumuii Awiemɔ Madura Malagasy Malawi Mumuii Awiemɔ Malay Malayalam Malaysia Mumuii Awiemɔ Malta Mam Mambwe-Lungu Mandjak Mapudungun Marathi Martiniquan Creole Mauritia Creole Maya Mayo Mazahua Mazatec (Huautla) Mbukushu Mende Meru Mexico Mumuii Awiemɔ Mingrelian Miskito Mixe (North Central) Mixtec (Guerrero) Mixtec (Huajuapan) Mizo Mongolia Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Nambya Navajo Ndau Ndebele Ndebele (Zimbabwe) Ndonga Nengone Nepali Nepali Mumuii Awiemɔ New Zealand Mumuii Awiemɔ Ngabere Ngangela Nias Niue Norway Nsenga (Mozambique) Nsenga (Zambia) Nyaneka Nyungwe Nzema Odia Oromo Ossetia Otetela Otomi (Mezquital Valley) Panaman Mumuii Awiemɔ Pangasinan Papiamento (Aruba) Papiamento (Curaçao) Paraguay Mumuii Awiemɔ Pennsylvania German Persia Pidgin (Cameroon) Poland Poland Mumuii Awiemɔ Pomeranian Portugal (Portugal) Portugal Mumuii Awiemɔ Portuguese (Brazil) Pular Punjabi Punjabi (Shahmukhi) Páez Quechua (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Quichua (Pastaza) Quichua (Santiago del Estero) Quichua (Tena) Rapa Nui Rarotongan Romania Romany (Bulgaria) Romany (Eastern Slovakia) Romany (Macedonia) Romany (Macedonia) Cyrillic Romany (Northern Greece) Romany (Romania) Romany (Southern Greece) Rumanyo Runyankore Russia Russia Mumuii Awiemɔ Rutoro Réunion Creole Samoa Sangir Sango Saramacca Sarnami Sena Sepedi Serbia (Roma) Serbian (Cyrillic) Serer Sesotho (Lesotho) Sesotho (South Africa) Setswana Seychelles Creole Shona Shuar Sidama Silozi Sinhala Slovak Slovak Mumuii Awiemɔ Slovenia Solomon Islands Pidgin Somali Spania Spania Mumuii Awiemɔ Sranantongo Sunda Swahili Swahili (Congo) Swati Sweden Swedish Mumuii Awiemɔ Tagalog Tahiti Taiwan Mumuii Awiemɔ Tajiki Talian Tamil Tandroy Tankarana Tarahumara (Central) Tarascan Tatar Telugu Tetun Dili Thailand Ticuna Tigrinya Tiv Tlapanec Tojolabal Tok Pisin Tonga Toraja Totonac Tshiluba Tshwa Tsonga Turkey Turkmen Turkmen (Cyrillic) Tuvalu Tuvinia Twi Tzeltal Tzotzil Udmurt Uighur (Arabic) Uighur (Cyrillic) Ukrain Umbundu Urdu Urhobo Uruund Uzbek Uzbek (Roman) Valencian Venda Venezuela Mumuii Awiemɔ Vezo Vietnam Vietnam Mumuii Awiemɔ Wallis Waray-Waray Wayuunaiki Welsh Wichi Wolaita Wolof Xhosa Xârâcùù Yoruba Zambia Mumuii Awiemɔ Zande Zapotec (Isthmus) Zapotec (Lachiguiri) Zimbabwe Mumuii Awiemɔ Zulu\n“Mɔ ni bɔ gbɔmɔ yɛ shishijee lɛŋ lɛ, ‘nuu kɛ yoo ebɔ amɛ.’”—Mateo 19:4\nYehowa * Nyɔŋmɔ ji mɔ ni to klɛŋklɛŋ gbalashihilɛ lɛ shishi. Biblia lɛ kɛɔ wɔ akɛ ebɔ klɛŋklɛŋ yoo lɛ ni “ekɛ lɛ ba Adam ŋɔɔ.” Adam ná miishɛɛ aahu akɛ ekɛɛ: “Agbɛnɛ enɛ ji wu ni jɛ miwui lɛ amli kɛ loo ni jɛ miheloo lɛ mli.” (1 Mose 2:22, 23) Ŋmɛnɛ hu lɛ, Yehowa miisumɔ ni mɛi ni ebote gbalashihilɛ mli lɛ aná miishɛɛ.\nKɛ́ oyaabote gbalashihilɛ mli lɛ, ekolɛ obaasusu akɛ nɔ fɛɛ nɔ baaya nɔ jogbaŋŋ. Shi anɔkwa sane ji akɛ, wu kɛ ŋa ni sumɔɔ amɛhe jogbaŋŋ lɛ po kɛ naagbai komɛi kpeɔ. (1 Korintobii 7:28) Obaana Biblia mli shishitoo mlai yɛ wolo nɛɛ mli, ni kɛ́ okɛtsu nii lɛ, ebaahã miishɛɛ ahi ogbalashihilɛ kɛ oweku lɛ mli.—Lala 19:9-12.\n1 TSU GBƐNAA NI YEHOWA KƐHÃ BO LƐ HE NII\nNƆ NI BIBLIA LƐ KƐƆ: Wu lɛ ji weku lɛ yitso.—Efesobii 5:23.\nKɛ́ wu ji bo lɛ, Yehowa miikpa gbɛ akɛ odɔ oŋa lɛ he jogbaŋŋ. (1 Petro 3:7) Ebɔ lɛ akɛ hefatalɔ ni sa bo, ni eesumɔ ni okɛ woo ahã lɛ, ni osumɔ lɛ. (1 Mose 2:18) Esa akɛ osumɔ oŋa lɛ jogbaŋŋ aahu akɛ okɛ ehiamɔ nii baaye onɔ lɛ hiɛ.—Efesobii 5:25-29.\nKɛ́ ŋa ji bo lɛ, Yehowa miikpa gbɛ akɛ obu owu lɛ jogbaŋŋ ni oye obua lɛ ni etsu egbɛnaa lɛ he nii. (1 Korintobii 11:3; Efesobii 5:33) Kɛ́ ekpɛ yiŋ lɛ, fi sɛɛ, ni ojɛ otsui muu fɛɛ mli oye obua lɛ kɛtsu yiŋkpɛɛ lɛ he nii. (Kolosebii 3:18) Kɛ́ ofee nakai lɛ, ohiɛ baaba nyam jogbaŋŋ yɛ owu lɛ kɛ Yehowa fɛɛ hiɛ.—1 Petro 3:1-6.\nBi ohefatalɔ lɛ ni etsɔɔ bo bɔ ni ooofee otsɔ wu loo ŋa kpakpa fe tsutsu lɛ. Bo nɔ ni ebaakɛɛ bo lɛ toi jogbaŋŋ, ni ofee bɔ fɛɛ bɔ ni ooonyɛ kɛfee tsakemɔi ni sa\nToo otsui shi. Ebaahé be dani obaale bɔ ni ooofee ohã ená miishɛɛ, ni nakai nɔŋŋ eji yɛ lɛ hu egbɛfaŋ\n2 SUSUMƆ BƆ NI OHEFATALƆ LƐ NUƆ NII AHE LƐ HE JOGBAŊŊ\nNƆ NI BIBLIA LƐ KƐƆ: Esa akɛ ofó ohefatalɔ lɛ nɔ mli. (Filipibii 2:3, 4) Hiɛmɔ ohefatalɔ lɛ akɛ nɔ ko ni jara wa, ni ohiɛ akakpa nɔ akɛ Yehowa biɔ ni etsuji ‘amli ajɔ ahã mɛi fɛɛ.’ (2 Timoteo 2:24) “Mɔ ko yɛ ni wieɔ bambam, tamɔ adumɔɔ klante; shi nilelɔ lilɛi tsáa mɔ.” No hewɔ lɛ, kwɛmɔ owiemɔ jogbaŋŋ. (Abɛi 12:18) Yehowa mumɔ lɛ baaye abua bo ni ojɛ mlihilɛ kɛ suɔmɔ mli owie.—Galatabii 5:22, 23; Kolosebii 4:6.\nDani okɛ ohefatalɔ lɛ baasusu sane ko ni yɔɔ hiɛdɔɔ he lɛ, sɔlemɔ ni Nyɔŋmɔ aye abua bo koni otsui nɔ akawo ní okasha ohe okojo\nSusumɔ nɔ ni obaawie kɛ bɔ ni obaawie lɛ ohã lɛ he jogbaŋŋ\n3 NYƐJWƐŊA JWƐŊMƆ KOME\nNƆ NI BIBLIA LƐ KƐƆ: Kɛ́ obote gbalashihilɛ mli lɛ, okɛ ohefatalɔ lɛ etsɔ “heloo kome.” (Mateo 19:5) Shi nyɛkã he nyɛji gbɔmɛi srɔtoi enyɔ, ni esoro bɔ ni nyɛteŋ mɔ fɛɛ mɔ susuɔ nii ahe ehãa. No hewɔ lɛ, esa akɛ nyɛkase bɔ ni nyɛbaafee nyɛhã nyɛjwɛŋmɔ kɛ bɔ ni nyɛnuɔ nii ahe nyɛhãa lɛ afee ekome. (Filipibii 2:2) Kɛ́ nyɛmiikpɛ yiŋ lɛ, ehe miihia waa ni nyɛfee ekome. Biblia lɛ kɛɔ akɛ: “Yiŋtoo yɔɔ nɛɛ, ŋaawoo [loo ajinatoo] hãa edamɔɔ shi.” (Abɛi 20:18) Be mli ni nyɛfeɔ ekome kɛkpɛɔ yiŋ komɛi ni he hiaa lɛ, nyɛhãa Biblia mli shishitoo mlai atsɔa nyɛ gbɛ.—Abɛi 8:32, 33.\nJeee saji loo osusumɔi pɛ sa akɛ ohã ohefatalɔ lɛ ale, shi moŋ esa akɛ ohã ele bɔ ni onuɔ he ohãa hu\nDani ooowo shi yɛ nɔ ko he lɛ, okɛ ohefatalɔ lɛ asusu he dã\n^ kk. 4 Yehowa ji Nyɔŋmɔ gbɛ́i taakɛ ejeɔ kpo yɛ Biblia lɛ mli lɛ.\nOKƐ OJWƐŊMƆ AMA NIBII KPAKPAI ANƆ\nKaakpa emuuyeli gbɛ kɛmiijɛ bo diɛŋtsɛ loo ohefatalɔ lɛ dɛŋ. (Lala 103:14; Yakobo 3:2) Bɔɔ mɔdɛŋ ni okɛ ojwɛŋmɔ ama ohefatalɔ lɛ sui kpakpai lɛ anɔ. Ná nɔmimaa akɛ, kɛ́ okɛ Biblia mli shishitoo mlai tsu nii lɛ, nɔ kpakpa baajɛ mli aba, no hewɔ lɛ too otsui shi. (2 Timoteo 3:16) Yehowa baahã mɔdɛŋ ni obɔɔ akɛ okɛ eŋaawoo atsu nii lɛ awo yibii kpakpai, ni be ni afii lɛ hoɔ yaa lɛ, ogbalashihilɛ lɛ baaya nɔ asɔ fe tsutsu lɛ.—Galatabii 6:9.\nAni mihefatalɔ lɛ nuɔ he akɛ misusuɔ ehe fe mi diɛŋtsɛ mihe?\nMɛni mifee ŋmɛnɛ kɛtsɔɔ akɛ misumɔɔ mihefatalɔ lɛ ni mibuɔ lɛ hu?\nWekui komɛi baanyɛ ahi heloonaa nibii babaoo shi amɛbɛ toiŋjɔlɛ.\nKɛmaje Mɔ Ko Kɛmaje Mɔ Ko Hã Nyɔŋmɔ Awa Bo ni Miishɛɛ Ahi Ogbãla lɛ Mli